Τα ανωδυνα ημερολογια: χιούμορ\nShowing posts with label χιούμορ. Show all posts\nΑντιθετοαντιστροφή - Το κάψιμο της πολιτικής\nΜΑΣ ΚΛΕΒΟΥΝ ΤΟ ΜΕΛΛΟΝ,\nΞΕΠΟΥΛΑΝΕ ΤΗ ΔΗΜΟΣΙΑ ΠΕΡΙΟΥΣΙΑ\nΣΚΟΤΩΝΟΥΝ ΤΑ ΠΑΙΔΓΙΑ ΜΑΣ\n1000000000 ΑΥΤΟΚΤΟΝΙΕΣ ΤΗ ΜΕΡΑ\nΛΙΠΟΘΥΜΑΝΕ ΠΑΙΔΑΚΙΑ ΣΤΑ ΣΧΟΛΕΙΑ\nΗ ΜΝΗΜΟΝΙΑΚΗ ΛΑΙΛΑΨ\nΔΕΝ ΠΛΗΡΩΝΩ ΕΝΦΙΑ\nKαι λοιπές αγανακτισμένες κορώνες ξεσκονίστηκαν καλά καλά, μπήκαν στας ναφθαλίνας και τις βάλαμε στο πατάρι -για να μην πω πουθενά αλλού- γιατί ήρθε το τέλος της αυταπάτης (όπως παραδεχθήκαμαν επίσημα δημοσίως και από το βήμα της βουλής). Και σιγά σιγά να τα κρύβουμε γιατί είναι λίγο άβολο να παραδέχεσαι ότι επιάσθης κότσος και κορόϊδο ειδικά αν η διαλεκτική σου ξεκινούσε με βασική παραδοχή του πόσο τζιμάνι και αποπροβατοποιημένος ως ψηφοφόρος είσαι, σε αντίθεση με εμάς, τους καμμένους και καημένους λοιπούς μαλάκηδες που δεν επείθοντο από την προφανή -για τους ψηφοφόροι- ιδιοφυϊα και ικανότητα των πεφωτισμένων στελεχάρων που απάρτιζαν το Κόμμα.\nΈτσι λοιπόν μια 6ετία πρηξίματος παπαριών και κατήχησης από το αγανακτισμένο πόπολο έφτασε στο τέλος της (στο καλό και να μας γράφετε, εκ της διευθύνσεως) και πλέον ούτε παιδάκια λιποθυμούν, ούτε δημόσια περιουσία ξεπουλιέται, ούτε τίποτα.\nΗ ακολουθούμενη ρητορική είναι περίπου "εεε πως κάνεις έτσι, μη μας πρήζεις τα αρχίδια κιόλας, ήμασταν λίγο παραστρατημένοι, κάναμε και 4 μαλακίες αλλά κάτσε τώρα να σου σκίσουμε την κωλάρα όπως και οι προηγούμενοι, οι οποίοι ναι μεν σου έσκιζαν την κωλάρα, αλλά ήταν κακοί, ενώ εμείς σου τη σκίζουμε την κωλάρα, αλλά βάζουμε και υπόκρουση το Σεξουαλ Χιλινκ για να υπάρχει και συναίσθημα".\nΒγήκε η άλλη του κόμματος και ελεγε πως κάνουμε έτσι για τον καφέ και το τσιγάρο και το ποτο και οτι θα πληγούν μόνο αυτοί που πίνουν καφέδες και δεν κουνήθηκε φύλο. Να πέταγε κανας "φασίστας" τίποτα τέτοια, εκτός του ότι θα είχε πέσει το τουήτερ (στο οποίο ομολογώ, οκ η κυβερνησάρα κάνει ΚΑΙ ΓΑΜΩ τις δουλειές. Ο τομέας ιντερνετ λειτουργεί μέγκλα) θα είχαμε κατέβει στους δρόμους.\nΑλλά οι γνωστικές στρεβλώσεις θερίζουν στην κενωνία και γιατί να υποφέρουν από αυτές μόνο οι "δεξιοί"; υποφέρουν και οι "αριστεροί"...\nΒλέπεις κόσμο που πριν ενα χρόνο ούρλιαζε για το μεηλ Χαρδούβελη να κάνει την πάπια και να λέει τώρα "μα εσείς λέγατε οτι δεν υπάρχει"(άρα τώρα τους πιστεύεις και παραδέχεσαι οτι "εμείς λέγαμε μαλακίες και υποκινούσαμε φασαρία για να γίνει νταβαντούρι";;; ) και κόσμο που πέρσι έλεγε "μα δεν υπάρχει τέτοιο μεηλ" να πανηγυρίζει τώρα για τα μέτρα εκεί μέσα (άρα πέρσι μας δούλευαν και αυτοί για να καθησυχάσουν τον κόσμο μην τύχει και χάσουν την κουτάλα).\nΣκάνε τώρα οι νδ και του πασοκ, ως καθυστερημένοι (ήταν και πριν) προφήτες, να την πουν στο ΣΥΡΙΖΑ για τα μέτρα που πάει να πάρει.\nΑφού ρε μουρχούτη, αυτά θα έφερνες και εσύ. Τα ίδια. Γιατί μένουμε Ευρώπη* κλπ\n* "Μένουμε Ευρώπη" για αυτούς σημαίνει μόνο "Φέρτε φράγκα". Κάτι διαχωρισμοί κράτους-εκκλησίας, κάτι ανθρώπινα δικαιώματα ομοφυλόφιλων, κάτι περιβαλλοντικοί νόμοι και κάτι τέτοια προσβάλλουν τα ήθη μας - τα οποία εννοείται ξεχειλώνουμε κατά το δοκούν άμα βολεύει γιατί ευρώπη θέλουμε, μαλάκες δεν είμαστε..\nΗ διαφορά είναι ότι οι απο δω περνάνε στεγνά και χύμα αυτά που δε θα μπορούσαν να περάσουν οι απο κει χωρίς να χυθεί αίμα-κανονικότατα όμως.. Φαντάσου Σαμα-..δεν το λεω καν όλο το όνομα , φτου - να πάει να περάσει αύξηση σε κομμάτι του ΕΝΦΙΑ, συμπληρωματικό ΕΝΦΙΑ και τέτοια..\nΘα είχε καεί το σύμπαν.\nΔεν υποννοώ ότι η παρούσα κυβέρνηση ως κομματικός μηχανισμός θα είχε υποκινήσει τίποτα, για όνομα, μακριά από μας τέτοιοι ισχυρισμοί, ντροπή - απλά να.. απο ο,τι φαίνεται τώρα με μέτρα που παλιά καιγόταν το σύμπαν, τώρα δεν καίγεται.\nΚαι οκ, εγώ δεν έκαιγα το σύμπαν ούτε πριν, ούτε τώρα.\nΠου χαθήκατε εσείς ρε παιδιά; Να τα πούμε καμιά μέρα\nΌλη αυτή η λαϊκή οργή, η έντιμη αγανάκτηση του κόσμου και τα λοιπά τι έγινε; Αυτοί που ήταν ρε παιδί μου οριτζιναλ, κανονικοί αγωνιστές, επαναστάτες, όχι καναπεδάκηδες, πως το λένε, ΠΟΥ ΕΙΝΑΙ να με σώσουν από τους κακούς φόρους, εμένα τον προβατοποιημένο ηλίθιο φιλελέρα που δεν ήξερε τι του γινόταν τόσα χρόνια;\nΠου μέχρι και ο Δρογώσης, ο αρχιστράτηγος Δρογώσης θα έλεγα, είπε σχεδόν "δίκιο είχε ο Σαμα.."φτου..\nΚαι όχι, το Σαμα..φτου, δεν τον ξεπλένει ο Δρογώσης. Οόοοχι δε θα ξεφύγεις έτσι εύκολα.\nΤο Σαμα-φτου κακα, τον ξεπλένει σύσσωμο το παρόν γκουβέρνο με τη νομοθεσία που ψηφίζει.\nΈτσι, ο Σύριζας μετατρέπεται σιγά σιγά σε εκσυγχρονιστικό πασοκ, σχεδόν ΝΔ (Σαμαρική κιόλας) αναλογιζόμενοι τι ψηφίζει . Μπαϊ δε γουέϊ, θυμάστε αυτούς που κορόιδευαν το Χρυσοχοϊδη που δεν διάβασε ε;\nΝα δούμε τώρα τι ντοματιά θα ρίξουν στους βουλευτές που οι ίδιοι ψήφσαν και που στανταράκι διάβασαν 7500 σελίδες. Προσωπικά, βγάζω το καπέλο σε όποιον διάβασε και κατάλαβε τις 500 περίπου που ναι τα μέτρα\nΒέβαια, μετά τους όψιμους φιλελεύθερους του Συριζανελ, μην ξεχάσουμε και τους όψιμους επαναστάτες των λοιπών κομμάτων (πλην ΚΚΕ. Ποτέ δεν πιάνουμε στο στόμα ΚΚΕ.) οι οποίοι ξαφνικά διαμαρτύρονται για φόρους.\nΤι λες μωρή τσουράπω; Που μια ζωή ήσουν "σε ξένο κώλο 100 δεκανίκια" ξαφνικά σε έπιασε ο πόνος;\nΚαρεκλολάβερς άχρηστοι .\nΚαι σεις οι από κάτω,μοναδική επιτυχία σας ότι καταφέρατε από την πολιτική να αποκλείσετε οποιονδήποτε δείχνει το ελάχιστο ίχνος τιμιότητας, ικανότητας και σοβαρότητας.\nΌταν πας να γνωριστείς με ψηφοφόρους και με το καλημέρα σου δίνουν τα βιογραφικά του παιδιού στο χέρι, ή κανεις το μαλάκα και βγαίνεις, ή τους λες να πα να γαμηθούν και μένεις σπίτι σου (τρου στορι, απο δημοτικές εκλογές).\nΠως να ανταγωνιστώ εγώ ρε τους μαλάκηδες που θα πάνε και θα πούνε "κάτι θα κάνουμε για το παιδί", όταν εγώ θα πω "αν το παιδί έχει προσόντα, θα πάει ασεπ και θα περάσει οταν βγει θέση, αν δεν έχει, θα πάρει τα αρχίδια μου". Ή "έλα θα στο νομιμοποιήσω το αυθαίρετο που έκανες στην παραλία, άλλωστε εσύ δεν είσαι εφοπλιστής, τη μανούλα σου έβαλες σε 130 τετραγωνικά στον αιγιαλό"..\nΑ μην ξεχάσω, υπάρχει και ένα δασικό νομοσχέδιο μέσα στα υπόλοιπα, που εντελώς τυχαία αποχαρακτηρίζονται κάτι δασικές εκτάσεις. Δε θέλω να μαι κακεντρεχής, αλλά ψιλιάζομαι ότι κάποιος έχτισε σπιτάκι και δε βόλευε να είναι δάσος εκεί...\nΚαι μέσα σε όλα να παραγραφές απο δω, να παραγραφές απο κει κλπ. Ταραχτήκαμε στη νομιμότητα.\nΜπήκε το μαχαίρι στο κόκκαλο πάλι. Παλι καλά που μπήκε μέσα ο Τσοχατζό και χρησιμεύει σαν καθρεφτάκι για ιθαγενείς.\nΤώρα έχουμε τον Παπασταύρου βέβαια, και το Μαρτίνη. Αντε κάτι είναι και αυτό, τους το δίνω.\n(τον Μαρτίνη τον βλέπω να πληρώνει, τον Παπασταύρου, χλωμό, για παραγραφή τον βλέπω)\nΚαι έχεις και το Γεωργ.. με κάνετε βρίζω παλιόπαιδα, τον αρχηγό των Αχρήστων (πως ήταν ο Άρης ο Αρχηγός των ατάκτων), να παίζει την καραμούζα του , με επαναστατικό μπρίο τώρα, γιατί του παίρνουν τη δόξα και ψηφίζουν αυτά που αν έφερνε αυτός, θα τον έδερναν με μουσική υπόκρουση τη φιλαρμονική του δήμου.\n"Φυσικά και θα σας περιγράψω την προσφορά μου με μια κίνηση"\n(καρέκλα με μαίανδρο, λεπτομέρεια που εντυπωσιάζει)\nΈχουν γίνει οι αριστεροί δεξιότεροι του δεξιού και οι δεξιοί το παίζουν αντίσταση. Βιβλικές φάσεις αναγνώσθα μου.\nΥ.Γ : Μαλάκες αυτός ο "Πρόεδρος ΕΕΧΙ" (που μην ξεχνάμε έχει στο βιογραφικό τις λέξεις "έχω σπουδάσει ίντερνετ") βγήκε βουλή πάλι. Ποιον έχει βύσμα;\nΕτικέτες επικαιρότης, χιούμορ\nΛίγα λόγια περί χιούμορ\nΕίπα να γράψω ένα quasi-σοβαρό ποστ, με θέμα τη δήλωση Τατσό περί της έντονης σεξουαλικής του δραστηριότητας εντός λεκανοπεδίου, το τζερτζελέ που ακολούθησε και την μετέπειτα αντίδρασή του.\nΜια βασική αρχή που μου μάθαν μερικοί υπερχιουμορίστες τύποι εδώ και χρόνια είναι η εξής :\n"To χιούμορ και ο αυτοσαρκασμός είναι βασικά χαρακτηριστικά του πραγματικά έξυπνου ανθρώπου."\nΒρίσκω πολύ δύσκολο να χωνέψω ότι ένας πραγματικά μορφωμένος, πραγματικά πνευματικός και πραγματικά έξυπνος άνθρωπος, τα παίρνει τόσο άσχημα εις το κρανίον του, με αφορμή ένα τρελλό χαβαλέ στο τουίτερ ή στο fb.\nΠολύ περισσότερο για χαβαλέ που ξεκίνησε από δήλωση τέτοιου ύφους. Ποιος χέστηκε ρε αδερφέ αν "απομονώθηκαν εκφράσεις" κλπ. Δεν έκανες πολιτική δήλωση. Τι με νοιάζει το υπόλοιπο; Ο χαβαλές επικεντρώθηκε εκεί που έπρεπε.\nΛυπάμαι πραγματικά πολύ που ο εν λόγω κύριος (για τον οποίο δεν είχα γνώμη, δεν τον έχω παρακολουθήσει -μια και δεν έχω κεραία στην τηλεόραση τα τελευταία 3 χρόνια,δοκιμάστε το-και δεν έχω διαβάσει τα βιβλία του) αντέδρασε έτσι σε μερικές από τις υπεραττάκες που εκτοξεύθηκαν στο ιντερνέτι.\nΑρκετές από αυτές τις πραγματικά μνημειώδεις ανταπαντήσεις τις είπα φυσικά εγώ, που μπορεί να είμαι ένας τελευταίος, ουτιδανός,χαμερπής κομπλεξικός υπάνθρωπος, αλλά δεν αφήνω κουβέντα να πέσει κάτω και δε χρωστάω καλό λόγο σε κανέναν.\nΠιστός λοιπόν στις επιταγές της σχολής που με μεγάλωσε και με ανέθρεψε (βλέπε Black Adder, Monty Pythons, Black Books, Yes minister κλπ κλπ κλπ -ποια μαθηματικά και πίπες) του δωσα και κατάλαβε.\n"Έχω πηδήξει τη μισή Αθήνα"\n"Σιγά τη μεγαλούπολη" ανταπαντώ με σθένος και αμετροέπεια εγώ. Που μπορεί ως εραστής να απέχω παρασάγγας από το ιδανικό πρότυπο του καλογυμνασμένου λατίνου μελαχρινού πρασινομάτη pool boy και να έχω φάει πόρτα από τη μισή και πλέον αττικοβοιωτία (παραδόξως στο εξωτερικό έχω περισσότερες επιτυχίες,αλλά αυτό μάλλον οφείλεται στο οτι εκεί οι γκόμενες πίνουν πολύ,έχουν χαμηλά στανταρντ και θέλουν να εκδικηθούν τον πατέρα τους), αλλά δε με εντυπωσιάζουν τα νούμερα κύριε. Είμαι του ποιοτικού ρεπερτορίου, κοινώς άστα γάματα, τρώω τα αποφάγια των ωραίων,έξυπνων,πλούσιων και προικισμένων φίλων μου (γιατί μεταξύ μας, δεν έχω ταλέντο, δεν έχω εξοπλισμό, γάμα τα σου λέω, χάλια.Το ότι έχω φτάσει 35 και έχω καταφέρει να πάω με 2.75 γυναίκες, το θεωρώ θαύμα.)\nΑν ήταν να παρεξηγιόμαστε από τη σάτιρα και τον σαρκασμό των άλλων και να μην αυτοσαρκαζόμαστε και μεις, εγώ τώρα θα ήμουν φυλακή σε διπλανό κελί με τον Zaphod γιατί με τις παπαριές που λέμε ο ένας στον άλλο (που να μας πετύχετε live) θα πρεπε να είχαμε μονίμως μαζί μας και κατάνα να μονομαχούμε. Σε παρακαλώ τώρα..\nΈτσι που λες κύριε. Και μια και είσαι και της κουλτούρας και της διανόησης και άλλα τέτοια βαρύγδουπα και εντυπωσιακά, σα ροκοκό πολυθρόνα, θα έπρεπε να έχεις ρίξει τρελλά γέλια με τα χτεσινά και να έχεις δευτερολογήσει και από πάνω λέγοντας και τα δικά σου, να μη μείνει άντερο.\nΓιατί όχι "η σάτιρα είναι ιερή" και τέτοιες πίπες όταν κοροϊδεύουν πολιτικούς σου αντιπάλους λόγω του πάχους τους, της αναπηρίας τους κλπ κλπ, αλλά όταν απαντάνε στη δήλωσή σου "ρε,ποια σπίτια και ποια λεφτά, άμα βγει ο Σύριζας κυβέρνηση θα μας πηδήξουν τις γυναίκες" να το θεωρείς "κανιβαλισμό". Μονά-ζυγά δικά μας; δεν πάει.\nΑ μην ξεχάσω, δηλώσεις του στυλ "εγώ είμαι υπεργαμάτος αλλά εσείς όλοι οι υπόλοιποι είστε γύφτοι και βλαμμένοι και δεν μπορείτε να εκτιμήσετε ένα τέτοιο απαστράπτον μνημείο κουλτούρας και πολιτιζμού" ..ξέρεις που το πάω..\nΛυπάμαι πραγματικά και κυρίως, εκπλήσσομαι για την τόσο τεράστια έλλειψη χιούμορ και την τόσο εμφανή στριτζοσύνη.\nΥ.Γ: Μη βγει κανάς οπαδός τώρα και αρχίσει τα "αυτό σε ενόχλησε και όχι το Χ,Ψ,Ζ,Ω", θα ξεράσω αρκούδες.\nΥ.Γ2: Α και σας τα χω μαζεμένα γιατί πάλι κανένας αλληλέγγυος δεν πάτησε στην αιμοδοσία σήμερα.Τα αφισάκια με τις μπουκαλίτσες αίμα με ατάκες "βρες το αίμα του μετανάστη" ξέρετε να τα κρεμάτε. Να έρθετε να δώσετε κανα μισόλιτρο αιματάκι, στα παπάρια σας.\nΕτικέτες επικαιροτητα, φροντιστηριο πραγματικοτητας που λεει και ο Zaphod, χιούμορ\nΣύντροφοι, φίλοι και, τολμώ να πω, αδέλφια μου.\nΣήμερα είμαι στην ευχάριστη θέση να ανακοινώσω τα αποτελέσματα πολύχρονης ( ~17 μsec), ενδελεχούς και σοβαρής έρευνας.\nΤο ακόλουθο επιστημονικό θα έλεγα, πόνημα, είμαι σίγουρος πως δε θα μείνει σε καμιά ιστορία, κανείς δε θα συγκινηθεί. Κανένας ματζίρης δημοτικός σύμβουλος δε θα φτιάξει τιμητική προτομή μου σε κάποια τελειωμένη πλατεία, ώστε να έχω μετά θάνατον την ευχαρίστηση να με χέζουν περιστέρια και να αράζουν τζιβάτοι στο γρασίδι από κάτω μου την ώρα που ακούνε μάνου τσάο, πίνουν χύμα επαναστατική σαγκρία και στηλιτεύουν στο τουϊτερ τα κακά της καταναλωτικής κοινωνίας από το iPAD9 τους.\nΔυστυχώς, αυτή είναι και η μοίρα πολλών μεγαλοφϋιών. Τις τρώνε τα συμφέροντα και τα καπιταλιστικά τραστ και δεν τους επιτρέπεται να λάμψουν με όλο το απαστράπτον μεγαλείο της πνευματικής τους ανωτερότητας στα πέραντα του γαλαξίουα με εκατομμύρια ευγνωμονούντων ανθρώπων να επευφημούν τη διανοητική τους υπερμεγεθότητα και εκατομμύρια μαθητών να τους βρίζουν επί αιώνες στα σχολεία, όπως το Νεύτωνα, τον Bohr και λοιπούς.\nΗ κυκλώπεια αποκάλυψη των μυστικών φακέλων της συμπαντικής συνωμοσίας που θα μας απασχολήσει σήμερα έχει να κάνει με την πολιτική ζωή της Ελλάδας και την χειρότερη ποίηση στο σύμπαν.\nΟι διαβασμένοι ήδη με καταλάβατε. Οι υπόλοιποι περιμένετε.\nΜετά λοιπόν από μελέτη,σκέψη,σύγκριση και διασταύρωση γεγονότων και στοιχείων, επαγωγή,παραγωγή κλπ κλπ κλπ έχω να ανακοινώσω το εξής :\nΤο ΠΑΣΟΚ το χουν καταλάβει εδώ και χρόνια οι Vogons.\nΑν και ξεκίνησε ως κόμμα του Α.Γ.Π, μετά από ζυμώσεις, συνωμοσίες και μυστικές συμφωνίες, παρεισέφρυσαν στην οργάνωσή τους οι Vogons και σήμερα πια έχουν το πάνω χέρι.\nΤα αδιάσειστα στοιχεία μας είναι τα εξής 2 :\n1. Ο Βενιζέλος\nΠειστήριο 1 : Ο Βενιζέλος\nΠειστήριο 2 : Prostetnic Vogon Jeltz\nΓια τους κακόπιστους και τους άπιστους που θα κραυγάσουν ότι είμαι κακοπροαίρετος και γελοίος συγκρίνοντας την εμφάνιση ενός ανθρώπου με το βδέλυγμα που είναι ένας Vogon, να πω ότι η σύγκριση δεν έγκειται στην όλη εμφάνιση - αν και ο όγκος ενός Vogon δε γινόταν να σμυκρινθεί όταν κατασκευάστηκε το συγκεκριμένο μοντέλο, οπότε η ανθρωπο-βενιζελοστολή διατήρησε τις αρχικές διαστάσεις. Η μορφή βελτιώθηκε όσο μπορούσε, αλλά δεν είναι η φάτσα το θέμα μας. Είναι η ματιά. Το βλέμμα. Το ύφος.\nΤα μάτια είναι ο καθρέφτης της ψυχής και άλλα γλυκανάλατα παπατζιλίκια που θα λεγε ο κάθε κανονικός ή ασκούμενος Κοέλιο. Στην προκειμένη περίπτωση ο καθρέφτης έχει σπάσει και η ψυχή έχει 15423 χρόνια γρουσουζιά -επηρρεασμένη και από το Ι.Μ.Π.Γ (Ισχυρό Μητσοτάκειο Πεδίο Γκαντεμοδυναμικής). Το βλέμμα είναι βλέμμα γραφειοκράτη. Και αυτό τα λέει όλα. Το αποφασισμένα κενό -αλλά παρ'όλα αυτά γεμάτο διαβολική κουτοπονηριά- βλέμμα του γραφειοκράτη, προδίδει τον Vogon που κρύβεται κάτω από τον Βενιζέλο. Αν δεν είναι Vogon εκεί μέσα, δεν ξέρω τι μπορεί να είναι. Γιατί όταν απορρίψεις όλες τις δυνατές ερμηνείες που δεν κολλάνε, αυτό που μένει, όσο παράλογο και αν είναι, είναι η αλήθεια.\n2. Η ποίηση\nΌσοι δεν ξέρετε για την ποίηση των Vogons, χάνετε. Είναι η τρίτη χειρότερη ποίηση στο σύμπαν αν και οι αντιπρόσωποί τους στη γη αγωνίζονται σκληρά για την πρωτιά.\nΟι δύο επόμενοι Vogons που είναι διορισμένοι σε σώματα ΠΑΣΟΚων, ζουν και εργάζονται μέσα στο Χυτήρη και στο Βούγια. Μη μπορώντας όμως να ξεπεράσουν τη βογκονικότητά τους, έπρεπε να βρουν διέξοδο μια και δε μπορούσαν απλά να βασανίζουν καβούρια όπως όλοι οι ομοειδείς τους. Οπότε μια και εδώ γράφουμε γενικά ποίηση, αποφάσισαν και αυτοί να ασχοληθούν με το θέμα γιατί πίστευαν ότι δε θα καρφωθούν.\nΑλοίμονο όμως, γιατί τέτοια ποίηση, μόνο Vogons θα μπορούσαν να γράψουν. Βέβαια ο Βούγιας είναι σαφώς ταλαντουχότερος από το Χυτήρη. Αλλά και πάλι .. VOGOOOOON!\nΑς δούμε μαζί πονήματά τους :\nΟι Ετρούσκοι χτίζανε πολύ μικρά τα σπίτια\nΟι Ετρούσκοι χτίζανε πολύ μεγάλους τάφους\nΔεμένος τρυφερός αλλιώτικος\nΔεμένος στο κατάρτι μου.\nΤόσα νερά στο δωμάτιό μου!\nΑς έρθουν οι σύντροφοι\nΑς έρθουν οι σειρήνες\nΑς έρθει - έστω - ένας υδραυλικός.\nδεν το φύλλο δεν\nδεν η άνοιξη\nδεν η επιθυμία\nδεν ο δόλος δεν\nδεν η λάμψη\nδεν η μανία\nδεν το κόκκινο το κόκκινο δεν\nδεν η κρύπτη δεν η κρύπτη δεν η κρύπτη\nκαι του πήρε την μπάλα\nκαι τον πήρε η μπάλα.\nΤι μελέ φοβερό\nαπό σέντρα βαθιά\nπρος το τέρμα.\nΑποκρούουν τα μπακ\nΜα η μπάλα εκεί\nσαν τον ήλιο που πάει\nπρος το γέρμα.\nΕίναι νύκτα βαθιά\nκαι κυλάω στη σχισμή\nσαν το κέρμα.\nΚαι τι σκατά άλλη απόδειξη θέτε δηλαδή; Το όνομα του Βούγια μάλιστα σχεδόν τον προδίδει. Δηλαδή ΜΟΝΟ ΕΓΩ έχω την απαιτούμενη νοημοσύνη σε αυτή την παλιοχώρα να δω ότι το Vougias είναι μια απλή παραλλαγή-ελληνοποίηση της λέξης Vogon ;;\nY.Γ : Επειδή πολλοί θα ρωτήσετε -με υπέρμετρο θαυμασμό είναι η αλήθεια-\n"Καλά ρε φιλαράκι, που τα ξέρεις όλα αυτά;"\nθα απαντήσω με τη γνωστή μου σεμνή αμετροέπεια,\n"Δεν "ξέρω". Παρατηρώ" (Sherlock - S02E1)\nΕτικέτες πασοκάρα, φλομπες, φροντιστηριο πραγματικοτητας που λεει και ο Zaphod, χιούμορ\nΓ... γιατί χανόμαστε\nΑντιγράφω από skai.gr :\nΈνας υπήκοος των Ηνωμένων Αραβικών Εμιράτων μηνύθηκε από τη σύζυγό του, η οποία ζητεί αποζημίωση ύψους 12 εκατομμυρίων δολαρίων για ηθική βλάβη, κατηγορώντας τον ότι δεν μπόρεσε να ασκήσει τα συζυγικά του καθήκοντα, γράφει την Τετάρτη η εφημερίδα Gulf News.\nΗ γυναίκα, της οποίας η εθνικότητα δεν έχει διευκρινιστεί, εξήγησε σε δικαστήριο του Ντουμπάι ότι το ζευγάρι δεν είχε έρθει σε σεξουαλική επαφή κατά τους τέσσερις πρώτους μήνες του γάμου του το 2008, προσθέτοντας ότι αργότερα ανακάλυψε ότι ο σύζυγός της έπασχε από στυτική δυσλειτουργία, σύμφωνα με την εφημερίδα.\nΗ σύζυγος, εγκαταλελειμμένη, δήλωσε ότι ο σύζυγός της δεν είχε ικανοποιήσει τις ανάγκες της. Αλλά "λόγω των συντηρητικών αξιών και της κατάστασης της γυναίκας στην κοινωνία, παρέμεινα σιωπηλή και προσπάθησα να προσαρμοστώ προσευχόμενη να βελτιωθεί η κατάσταση", πρόσθεσε.\nΗ μηνύτρια ζητεί 45 εκατομμύρια ντίρχαμ (12,25 εκατ. δολάρια) ως αποζημίωση, υποστηρίζοντας ότι ο σύζυγός της την είχε αναγκάσει να εγκαταλείψει την εργασία της και της είχε στερήσει τα κοσμήματά της.\nΣύντροφοι, γ...πηδ... κάντε σεξ γιατί χανόμαστε. Αν έρθει εδώ πέρα αυτή η μόδα, την γ.. και μάλιστα από τη λάθος πλευρά. Γυρνάς σπίτι μετά από 18 ώρες δουλειά και η Πέγκυ Μπάντυ που έχεις παντρευτεί και που πριν 20 χρόνια ήταν σαν την Άργουεν, ενώ τώρα είναι σαν τροχαίο με 20 νεκρούς θέλει παιχνιδάκια; Βουρ. Κούραση, άγχος, προβλήματα, στηθάγχη, νεφρά, ζάχαρο, Ζαχάρω και λοιπές δικαιολογίες δεν υπάρχουν.\nΠροβλέπω 85χρονους να καταπίνουν τα βιάγκρα στα καφενεία σαν ηλιόσπορους (μαύρα σπόρια για τους βόρειοι ρε) από το φόβο μη γυρίσουν σπίτι και δε μπορούν να ανταπεξέλθουν στις άγριες 30χρονια-μετακλιμακτιριακές ορέξεις της αειθαλούς βάβως τους.\nΓιατί μπορεί η σεβάσμια υπερήλιξ να είναι με το μπαρμπα-Θανάση από τότε που έβγαλαν τη φωτογραφία της αποφοίτησής τους (η οποία και βρίσκεται σε περίοπτη θέση στο σπήλαιο του Λασκό ) αλλά ως γνωστόν οι γυναίκαι είναι ο μεγαλύτερος χρηματοαπορροφητικός παράγων στο γνωστό (και σε καναδυό άγνωστα) σύμπαν.\nΟπότε αν η τύπισα εκεί κάτω, με όλους τους περιορισμούς που επιβάλλει η Σαρία, μπορεί να το κάνει αυτό, φαντάσου εδώ, που είμαστε μπροστά και μπολιτιζμένοι και τα λοιπά, τι έχουμε να πάθουμε. Θα ξυπνήσουν οι οργιαστικές τελετές της Αφροδίτης στο κορμί της γιαγιάς (σε μερικές ήταν και παρούσα) και άντε να τη μαζέψεις. Και συ γαμπρέ βασανισμένε, που χεις να δεις φρέσκο απαυτό από τότε που ήταν στη μόδα οι κορινθιακοί χιτώνες, θα πρέπει να ανασύρεις τον εναπομείναντα ανδρισμό σου από το χρονοντούλαπο της ιστορίας και να σταθείς κυριολεκτικά στο ύψος των περιστάσεων, αλλιώς η βάβω μπορεί να σου φάει τα χωράφια στο νησί και να το σκάσει με το δάσκαλο του Λάτιν, έναν δίμετρο σοκολατί τζαμαϊκανοβραζιλιάνο που λέγεται -και προφέρεται- Ρρρρραμόν.\nΚαι πάμε τώρα στις ηλικίες τις δικές μας, τις όχι-ακόμα-γερομπισμπίκης-αλλά-όπου-ναναι.\nΕμείς σύντροφοι, έχουμε πρόβλημα. Ή ΘΑ έχουμε.\nΓιατί οι δικές μας, δεν είναι σαν τις γιαγιάδες μας, που μεγάλωσαν με Μεταξά (όχι κονιάκ εσύ, εσένα η γιαγιά σου είναι αλκοόλα το ξέρουμε), φάγαν και μια κατοχή στο γκρόβερ και ξέρουν από καλό λάδι και φύλο πίτας. Οι δικές μας είναι η γενιά των άφτερ-σεβεντις, που μεγάλωσαν με τις ευλογίες της καταπιεσμένης (αλλά ενημερωμένης περί τα απελευθερωτικοφεμινιστικά) μητέρας που θέλει να τις δει βασίλισσες στο πλάϊ ενος μεγαλο-γιατρού, ενός μεγαλο-δικηγόρου, ενός μεγαλο-ο,τιδήποτε ρε αδερφέ, αρκεί να χει λεφτά και να είναι μεγαλό- (έστω και μεγαλοπρεζέμπορας, αλλά να χει κούτελο).\nΣτο μύθο περί πριγκήπισσας και μελλοντα πρίγκηπα υποβοηθούσε βέβαια και ο πατήρ, αλλά σε λιγότερο βαθμό καθότι έπρεπε να "κρατάμε και λίγο τα μπόσικα".\nΟπότε, έχεις ένα ικανοποιητικά μεγάλο ποσοστό υποψήφιων εγχώριων εστεμμένων που όπως δηλώνουν ακόμα και σήμερα (δεν κάνω πλάκα) "περιμένουν τον πρίγκηπα". (Το ότι οι πρίγκηπες ιστορικώς ήταν αμόρφωτοι, άπλυτοι, βρωμιάρηδες έκφυλοι που τους θέριζε η μαλαφράντζα και δεν είχαν πλύνει ποτέ τα δόντια τους -και μερικοί και τίποτα απολύτως-, τους διαφεύγει παντελώς. Αλλά άμα υπάρχει χρυσάφι...). Αυτές λοιπόν, για να τελειώνω με αυτό το συλλογισμό μου επιτέλους - ξέρω τι σκέφτεσαι αναγνώστριά μου "αυτός άμα κρατάει τόση ώρα στο οριζόντιο όση ώρα παρεκτρέπεται από το κυρίως θέμα του, μου κάνει". Άνθρακες ο θησαυρός όμως καθότι είμαι χοντρός,καραφλός, άσκημος, και κρατάω 3 δευτερόλεπτα, εκτός αν μετρήσεις και τα τσιγάρα πριν και μετά οπότε φτάνουμε στο ηρωικό 5λεπτο - καπνίζω γρήγορα-.\nΚαι μετά από άλλη μια τεράστια παρένθεση προχωρώ με τον ρημάδη το συλλογισμό μου :\nΑυτές λοιπόν, άμα έχουν μάθει ότι ο κόζμος τους χρωστάει τα πάντα απλά και μόνο επειδή υπάρχουν μέσα του, άμα δουν ευκαιρία για κοκό, θα χυμήσουν σα 15χρονα στο Ρουβά. Φαντάζεσαι τώρα να μπορούν να βγάζουν φράγκα άμα εσένα δε σου σηκωθεί κανα δυό φορές; Την κάτσαμε τη βάρκα και τη λεν και Μαριγώ.\nΑλλά σε όλα αυτά υπάρχει ένας λάκκος, όπως και στη διάσημη φάβα. Υπάρχει κάτι σάπιο στο βασίλειο της Δανιμαρκίας - και δε μιλώ για τις ρέγγες τους.\nΠρέπει να είσαι παντρεμένος.\nΚοινώς, ανακαλύφθηκε άλλος ένας τρόπος για να κάνεις παντρεμένος δημόσιο σεξ.\nΤί; δεν ξέρετε πως κάνει ο παντρεμένος σεξ δημοσια;\nΕίναι αυτό το σεξ που η γυναίκα σου σε γαμεί ορθοκωλομπρούμητα στο δικαστήριο και σου παίρνει τα πάντα.\nΓια αυτό αδέρφια, η λύση όπως σε όλα, είναι η πρόληψη !!\n9 comments: Συνδέθηκαν\nΕτικέτες ρομαντισμός, σεξ, χιούμορ\nΕίμαι αδύναμος χαρακτήρ. Το ξέρω, το γνωρίζω, το παραδέχομαι. Είναι ένα από τα βασικά ελαττώματά μου μαζί με την ευγένεια και τη χουβαρδοσύνη -όταν έχω-.\nΝτρέπομαι πραγματικά για αυτό που έκανα χτες το βράδυ και ξέρω ότι θα εξαπολυθούν προς το μέρος μου μύδροι, ζαρζαβατικά και δυό κιλά γίγαντες που τώρα διαπραγματεύονται την έξοδό τους από το πεπτικό σύστημα κάποιου μυρηκαστικού. Και καλά θα κάνεις φίλτατέ μου αναγνώστη. Αλλά θα προσπαθήσω να δικαιολογηθώ, γιατί θέλω να σχολιάσω.\nΕίδα χτες, ναι εγώ, αλήθεια, είδα χτες λέω την εκπομπή με τα μοντέλα. Τεχνηέντως δε άφησα να φανεί ότι υπέκυψα στις πιέσεις του ετέρου ημίσεως -που γνωρίζει πληθώρα μοντέλων αλλά φοβάται να με ξαμολύσει ανάμεσά τους μην έχουμε σκηνές από τον Εφιάλτη στο Δρόμο με τις Λεύκες σε συνδυασμό με το Braindead και το 1 man, 1000 chicks, 10000 viagras- που ήθελε να δει τι σκατά θα είναι η εκπομπή. Εγώ φυσικά ήθελα να δω κωλαράκια και προσπάθησα διπλωματικά να την πείσω να μουγκάνουμε το χαζοκούτι για να μη φρίξω με τις παπαριές που ήμουν σίγουρος πως θα ακουγόντουσαν. Δυστυχώς απέτυχα διατί το έτερον είχε επαγγελματικόν ενδιαφέρον για την εκπομπή -όχι δεν είναι μοντέλο- (ναι ναι στα μάτια μου γλυκιά μου είσαι κλπ κλπ κλπ κλπ κλπ κλπ, φαντάσου τη συνέχεια μόνη σου και θεώρησε ότι τα είπα όλα αυτά τα γλυκανάλατα, μη σου πω φαντάσου ότι είμαι και φωσφοριζέ χορτοφάγος βρυκόλακας αν αυτό σε βοηθήσει να μη μου γκρινιάξεις για αυτά που θα δεις εδώ πέρα). Είχαμε που λέτε ανοιχτό και τον ήχο δυστυχώς και τα άκουσα όλα.\nΝα πάρουμε την εκπομπή, με τα μάτια του άντρα :\nΕίχε 200 γκόμενες που φοράγαν μαγιώ και από τις 200 αυτές, μου αρέσαν περίπου οι 150. Όπως καταλαβαίνετε όταν έχεις 200 υποψήφιες μοντέλες να κουνάνε τα κωλαράκια τους, το να θυμάσαι φάτσες και να καταφέρεις να τις αντιστοιχείς σε κώλους, σε καθιστά ιδιοφυϊα. Θα ήθελα να πω ότι είμαι τόσο έξυπνος ώστε κατάφερα να θυμάμαι και τα ονόματα, αλλά φευ! Παπάρια θυμάμαι ονόματα. Άσε ρε που οι απάλευτες όλες οι ψωνάρες δεν έχουν και κανα σοβαρό όνομα. Έχουν αλλάξει τα "Κατινίτσα" , "Μαιρούλα" , "Παναγιώτα" και τέτοια σε ονόματα που θυμίζουν εξωτικά ανταλλακτικά για αστρόπλοια και ονόματα κοραλλιογενών υφάλων της Αυστραλίας. Οι ξένες δικαιολογούνται ελαφρώς, αλλά που πήγαν τα "Τζούντι" "Τζούλι" "Μολι" "Χολι" και τα λοιπά τουριστικά; Το μόνο όνομα που μπορώ να ανακαλέσω και τελειώνει σε "ιντα" είναι το "Λουσίντα" και άμα πατήσετε το λινκ θα καταλάβετε γιατί το ξέρω. (Τραγουδάρα παρεπιπτόντως).\nΓια τις μοντέλες αυτές καθαυτές, τι να πεις..ε για μοντέλα πάνε τα κουρίτσα, όχι για, ας πούμεεεε...εεε...όχι και για..άσε μην παρεξηγηθεί κανάς σοβαρός κλάδος εργασίας.\nΗμιανήλικα και προσφάτως ενήλικα κοριτσάκια "κυνηγάνε το όνειρό τους". Το κλασσικό κλισέ όνειρο δηλαδή, να φωτογραφίζονται φορώντας πράγματα που άμα τα φορέσει κανείς στο δρόμο θα φοράει και πουκαμισάκι με ΜΑΚΡΙΑ μανίκια εντός δεκαλέπτου, να τις θαυμάζει όλο το σύμπαν και να τις προσκυνά, να αγοράσουν και ένα άθλιο βρωμόσκυλο που θα χρησιμοποιούν σαν αξεσουάρ, να γίνουν πλούσιες και να παντρευτούν μεγαλοεπιχειρηματίες.Αυτά για τις σοβαρές. Για τις ασόβαρες τα είδαμε, τα βλέπουμε και θα τα βλέπουμε όσο και αν κάθε φορά που τις πιάνουν, βγαίνουν να κουκουλώσουν τα πάντα οι υπόλοιπες... ρίχτε μέσα στα προηγούμενα και κόκες, βίζιτες κλπ. Γιατί η μεγάλη ζωή που τους υπόσχονται αγάπη μου δεν είναι για όλες, ούτε είναι και ακριβώς αληθινή.\nΑυτός ο θλιβερός λοιπόν τραγέλαφος, είχε όλη την απαραίτητη επικάλυψη σοβαρότητας και επαγγελματισμού, πράγμα που το κάνει ακόμα πιο αστείο, καθότι είναι σα να προσπαθείς να πείσεις να δώσουν Νόμπελ Φυσικής στην Ελένη Λουκά. Όλες αυτές τις στομφώδεις φούσκες και παπάτζες περί πίστεως στον εαυτό μας, εσωτερικής δύναμης και προσωπικού δυναμικού και ένα κάρο τέτοια μνημεία λεκτικής αυτοϊκανοποίησης με μπαταριάτο εξάρτημα. Πόση δύναμη Σουβλακέα μου άραγε πρέπει να έχει ένας άνθρωπος για να κουνήσει τον κώλο του σωστά; Πες μου δηλαδή!\nΕπαναλαμβάνω, τα κωλαράκια χάρμα. Για να μην ξεχνιόμαστε.\nΑφού λοιπόν έπεισαν το φιλόκωλον κοινό περί της ιερότητας του σκοπού και της, και της.. και της (κάτσε να βρώ κάτι καλό) και της απαράμιλλης και αδιαμφισβήτητης (τι σκατά να βάλω εδώ- -α ναι το βρήκα ) ΑΞΙΑΣ (ίδρωσα να το βρω αλλά σας έσκισα ε) του διαγωνισμού, τις έβαλαν άλλες να στηθούν στα 4 (εκεί κατέβασα μισό μπουκάλι ουϊσκι και 200 γραμμάρια κάσιους σε 2 δευτερόλεπτα, ακολουθούμενα από 453 τσιγάρα. Ταυτόχρονα) , άλλες να σκύψουν, άλλες να ανοίξουν τους πόδας και να χαμογελάσουν και τα λοιπά.\nΤο έτερον χαμπάρι εν τω μεταξύ, γέλαγε με τη διαδικασία, έλεγε τα δικά της σχόλια και σημασία δε μου δινε που βόγκαγα σα μοτέρ απο γκαζοζέν (οι παλιότεροι θα τα θυμάστε στην Κατοχή στην Αθήνα).\nΣκάει που λέτε μύτη μια να μην πω τι... κομματος. Θεά. Μιλάμε για γυναίκα του στυλ "μετά τον κόβω και τον βάζω πάνω από το τζάκι σε φορμόλη δίπλα στο καραβάκι" (νομίζω δηλαδή, όχι τίποτα άλλο αλλά γιατί ήταν και ένα τούμπι γκόμενες εκεί πέρα). Και της λένε να χάσει κιλά! Ρε σεις! Το γκομενάκι ήταν βία 45 κιλά! Μαζί με τα παπούτσια και το μεικαπ!\nΕκεί τα πήρα για 2 δευτερόλεπτα γιατί η ξανθοαπαυτή παρουσιάστρια να μη μου βγαίνει να μου κάνει κηρύγματα για νευρικές ανορεξίες και παπαριές και μετά να λέει σε 45 κιλά να αδυνατίσουν. Μετά πήρα μάτι πάλι κορμάκι και δεν έδινα σημασία στον ήχο.\nΤις βουτήξαν μετά τσούρμο και τις πήγαν σε μια βιλλάρα του κερατά που σου φευγε λέμε το τσερβέλο .. Μη ξεχάσουμε ότι το επάγγελμα έχει και γκλαμουριά και χλίδα και άλλα πολλά.\nΓιατί αν δε τις μάθεις από το καλημέρα να ψωνιστούν, που πας; Αν δεν αφιονίσεις το 16χρονο με μεγαλεία και παράτες και χλιδές και τζακούζια και λιμουζίνες (που δεν τις λέμε στα ελληνικά λιμουζίνες πλέον, όπως άκουσα από μια τσομπανολούγκρα , αλλά λίμο γιατί είμαστε ευρωπαίοι), αν δε του υποσχεθείς τα πάντα, τον ουρανό με τα άστρα και το σύμπαν στα πόδια του, πως θα κάνει τα ξεφτιλίκια που θα του ζητήσεις μετά; Άμα το καρότο είναι χρυσό, το μαστίγιο δεν πα να ναι και σιβηρικό κνούτο; Άμα το καρότο είναι ένδοξο, δε πα να σου βάζουν ποτιστήρια στον κώλο; Άμα το καρότο σου καρφωθεί βαθιά στον εγκέφαλο δε θα πουλήσεις και κόκα άμα λάχει; Άμα το καρότο είναι τόσο ύπουλο δε θα κάνεις και καμιά βίζιτα για δημόσιες σχέσεις;\nΚαι στην τελική, πάνε και κουράζονται και καταστρέφονται κοριτσάκια και κοριτσάκια, για ποιο λόγο; Πουλάνε ακριβά - ή για την ακρίβεια ΟΝΕΙΡΕΥΟΝΤΑΙ να πουλήσουν ακριβά το κρέας τους γιατί; Για να τις βλέπουν στις πασαρέλλες με γελοία ρούχα -του στυλ ροδοκοκκινη μπανάνα για καπέλο, καθρέφτες μηχανής για σουτιέν, ινδιάνικο στρινγκ και μπότες SS- άλλες γυναίκες και αδερφές..\n(μη με πιάσετε οι gay τώρα ως ομοφοβικό, καταλαβαίνετε πως το λέω).\nΚαι μην αρχίσω ΚΑΝ για την καταφανή επιβράβευση (ή έστω διάθεση για .. ) της κατινιάς, της παλιανθρωπιάς και της πουτανιάς ως απαραίτητα προσόντα για να γίνουν καλύτερες επαγγελματίες.\n"Μπράβο κοπελιά, είσαι αρκετά αρχίδω και αρκετά καθήκι. Έχεις και κωλάρα και πρόστυχο βλέμμα και εξαιρετικό στήσιμο στα 4.. Σε θέλουμε" .\nΌχι πείτε μου, από τις 30 - 40 που μείναν, το άθροισμα του IQ τους ήταν μεγαλύτερο από τον ίδιο τον αριθμό τους για να δεχτούν;\nΝαι ξέρω, τα μοντέλα δεν είναι χαζά, τσουβαλιάζω, υπάρχουν μοντέλα με πτυχία (ναι, βοηθού χειριστού χλοοκοπτικού ψαλιδιού και καμιάς Παντείου ) (οι της Παντείου άμα δε θέλατε να σας κοροϊδεύω να μη μου λέγατε πόσο άχρηστα πτυχία πήρατε και ΠΩΣ τα πήρατε :p ) Απλά δε χρειάζεται να είναι έξυπνα. Γιατί έχουν ωραίο κώλο. Συμφωνώ και επαυξάνω.\nΈκαστος στο είδος του και η κωλάρες στ'ανακούρκουδα!\n17 comments: Συνδέθηκαν\nΕτικέτες χιούμορ, χώσιμο, ψωνάρα\nΡε τι εκλογές και κουραφέξαλα μου λέτε ωρέ κοθώνια; Ρε ποιος Γιωργάκης και Κωστάκης βρε απαστράπτουσες διανοητικές μηδενικότητες;\nΕδώ ρε επιστρέφει το αγόρι μας, ο Χρηστάκης μας, ναι ο Παπακαλιάτης μας καλές και εσείς μου ασχολείστε με εκλογές και το μέλλον του τόπου;\nΑφού ΑΥΤΟΣ είναι το μέλλον του τόπου και το λέω και το υπογράφω φαρδιά πλατια, με τζίφρα βασιλική με τρούλο.\nΕίδα χτες τρέϊλερ στο χαζοκούτι και κάηκαν τα εγκεφαλικά τσίπουρα κύτταρα που είχαν μείνει όρθια από 5 ώρες με κλαρίνο και 3 κιλά κύτταρο τσίπουρο σε γάμο στα Γιάννενα το Σάββατο. (Είχε όμως ένα ζυγούρι στο τραπέζι, έγλειφα τις πατούσες του κλαρινιτζή άμα λάχει).\nΟ Χριστοφοράκης μας επιστρέφει, bigger than life and with twice the frantza.\nΟύρρα! Ούρρα!! Ούρρα!!\nΧιπ χιπ!! Χαζάααα! ΧΙΠ ΧΙΠ! ΧΑΖΑΑΑΑΑΑΑΑΑΑΑΑ\n(όσοι αμόρφωτοι καρμπόγυφτες,τυχαίοι και χωρίς φέισμπουκ όπως η γνωστή Κωνσταντίνα που την έβαλε στη θέση της η δωδεκάποντη, νομίζετε ότι γράφω παπαριές, έχετε άδικο και ψάχτε να δείτε πως λένε ζήτω οι αγγλοσάξωνες)\nΚαι για να μην παρατείνω την αγωνία των φανατικών φανς του καμαριού των στούντιο, της ελπίδας πιδας πίδας της νεοελληνικής τελεβιζιόνε Χριστόφορου, θα κάνω μια ενδελεχή αλλά σύντομη και περιεκτική ανάλυση του τρέϊλερ όπως εγώ το κατάλαβα :\n1. Για άλλη μια φορά ο Χριστόφορος έχει πρωταγωνιστικό ρόλο (σιγά τα δύσκολα μάγκα, και εγώ άμα έγραφα δική μου σειρά, εμένα θα έπαιρνα πρωταγωνιστή!) και μάλιστα απο ο,τι μου φάνηκε είναι ο γαμών και δέρνων πρωταγωνιστής, πολύ χιπ και ιν και νεογιάπης με γραβατιά και γραφείο-Καλατράβα με Aero καρέκλα και iΧας υπολογιστή, τίγκα στο σπρεντσιτ και τα χρηματιστήρια. Προφανώς κάποιος του σφύριξε ότι η εικόνα του στα προηγούμενα σήριάλ του, ως φτωχομπινέ κακομοίρη χωρίς προφανές εισόδημα που έμενε σε λοφτ στο Λυκαβηττό με 42άρα πλάσμα (πριν 10 χρόνια), καφετιέρα 2000 ευρώ και αυθεντικούς Βαν Γκογκ στους τοίχους, ήταν εγκεφαλική μαλακία,διαχρονικό μνημείο πνευματικής στέρησης και αποτελούσε τη μεγαλύτερη σεναριακή τρύπα από τότε που ξεκίνησαν να ανασταίνονται ηθοποιοί σε σαπουνόπερες με το εύρημα του "evil twin".\n2. Ο Χριστόφορος για άλλη μια φορά θα έχει την ίδια φράντζα και το ίδιο μπακαλιαροβλέμμα όπως τότε στην αρχή, στο σήριαλ που πήδαγε κόρη-μάνα-γιαγιά-καντηλανάφτισσα της εκκλησίας απέναντι-περιπτερού παρακάτω και γιό αυτής. Δηλαδή μπριγιαντινέ τσουληθροειδή κλαπέτα πάνω από το μέτωπο και βλέμμα "πω ρε πούστη μου με θέρισε ο αρακάς, μαλάκα θέλω να κλάσω αλλά συγκεντρώνομαι γιατί δεν κάνει εδώ". Αλλά τι να πεις, αν αυτό είναι που γουστάρουν τα κοριτσόπουλα και οι απογοητευμένες 40άρες νοικοκυρές που έχουν να δουν χαρά στα σκέλια τους από τότε που ο Ζάχος Χατζηφωτίου χαρακτηριζόταν ως "αυτός ο ευειδής νεαρός", αυτό θα τους δώκομεν. (Θυμήθηκα και το Βόιδι του Πατσουρίου τώρα, που μάλλον θα έκανε πάρτυ χτες βράδυ με το τρέϊλερ)\n3. O Χριστόφορος για άλλη μια φορά θα έχει ωραία γκόμενα. Αυτή τη φορά η ωραία γκόμενα θα είναι η Ζέτα "Πλέον παίζω ακόμα και σε διαφημιστικά για φάρμακα προστάτη" Μακρυπούλια. Όχι μη με παρεξηγείτε, η Ζέτα με αρέσκει (ως γυναίκα) και εκτιμώ πολύ το γεγονός ότι σε μια αξέχαστη παράσταση του "Σεσουάρ για δολοφόνους" είχε κάτσει στα πόδια μου για 13 δευτερόλεπτα - για αυτό έχω να τα πλύνω απο τότε. ΑΛΛΑ πλέον είναι παντού. Παντού όμως. Όπου και αν γυρίσεις βλέπεις Ζέτα. Ταινίες; Ζέτα. Σειρές; Ζέτα. Περιοδικά;Ζέτα. Διαφημίσεις; Ζέτα. Σε λίγο θα κυκλοφορήσει και σε γλυφιτζούρι και υπόθετα.\nΤο παράκανα με τη Ζέτα όμως. Το θέμα είναι ο Χριστόφορος και οι γκόμενές του. Που λέτε , πάααλι ο Χριστόφορος τα χει με τρελλό γκομενάκι και στάνταρ θα της τα φορέσει με το σύμπαν. Πιθανότατα μια αλτερνατιβ-ροκ-τρέντι-πάω στην Αβραμιώτου-φοράω κασκώλ με γάτες-έχω και πράσινες λουλουδωτές γαλότσες-γκόμενα η οποία όμως μένει στη Νέα Υόρκη όπου και η δουλειά της είναι να μπαίνει στο Φεισμπουκ καθήμενη σε παγκάκια του Σεντραλ Παρκ με τεράστιους "Δεν είμαι καφές αλλά μοιάζω Πολύ" απο τα Σταροδολλάρια. Η γκόμενα αυτή αν και ντύνεται σαν τον Τζιμ Κάρεϊ στο Grinch και από δουλειά παπάρια, μένει (ή είναι του Χριστόφορου το διαμέρισμα, δεν κατάλαβα) σε τεράστιο σπίτι με θέα Σέντραλ Πάρκ, πράγμα που σημαίνει ότι κάποιος έχει τόσα ευρώ που συνήθως τα χρησιμοποιεί ως πορτοσφήνες(door stops στα ελληνικά). (κελ σουπριζ.. είναι τόσο ΒΠ ο τύπος και τόσο κακός ηθοποιός που μόνο το ΒΠ κακομαθημένο πλουσιόπαιδο μπορεί να παίξει - και αυτό άσχημα!)\n4. Ο Χριστόφορος έχει ανθρώπους που αγαπάει και τον αγαπάνε. Βασικά έτσι τους λέει και αυτοί είναι τέτοιες τεράστιες πνευματικές ανυπαρξίες, τέτοια διανοητικά αποβράσματα που τον πιστεύουν. Φυσικά όλοι θα περάσουν καλά μαζί του, μέχρι να καταλάβουν πως ο Χριστόφορος κρυφά και ύπουλα τους πηδάει τις γυναίκες, τις μάνες, τις θειάδες, τους τρώει λεφτά, τους καρφώνει στην εφορία, στην αστυνομία, τους δίνει νοθευμένη κόκα, τους κάνει κακό ρε αδερφέ. ΑΛΛΑ να είστε σίγουροι πως μέχρι το τέλος θα τα έχει βρει μαζί τους γιατί είναι τελικά ΤΟΣΟ καλό παιδί, παρ'όλο που παραστράτησε και όχι γιατί αυτοί είναι τέτοια κνώδαλα που θα συγχωρήσουν ένα παλιοκαθήκι που τους κατέστρεψε τη ζωή.\n5. Κάποια στιγμή όλα θα "αποκαλυφθούν" και ο Χριστόφορος δε θα προλαβαίνει να μετρήσει τα πέη που θα είναι στραμμένα προς τον πρωκτό του. Οι ζωές τους θα καταρρεύσουν. Η σύγκρουση θα είναι τελειωτική, αμείλικτη, σκληρή. Οι καρδιές θα τσακιστούν σε χίλια κομμάτια και κανείς δε θα είναι ποτέ ξανά ο ίδιος. Μια μεγάλη και απρόσμενη ανατροπή θα συμβεί στο τέλος. Κάποιος θα ψοφήσει και κάποιοι θα αλλάξουν πορεία, κατευθυνόμενοι σε έναν ατέλειωτο συναισθηματικό γκρεμό. Βασικά όλοι θα τον πιούν.Εκτός από το Χριστόφορο που θα τη βγάλει λάδι ακόμα και αν ο χαρακτήρας αυτοκτονήσει.\n6. Κάπου είδα και μια μάνα να κλαίει αν θυμάμαι καλά. Εμ καλή μου, δεν έχεις δει παλιές σειρές του Παπακαλιάτη; Οι μάνες στις σειρές του Χριστόφορου είναι σαν τους μαύρους στα αστυνομικά και τις τσιρλιντερς στα θρίλλερ. They get screwed first.\nΜε τις υγείες σας\n27 comments: Συνδέθηκαν\nΕτικέτες τηλεορασάκιας, φροντιστηριο πραγματικοτητας που λεει και ο Zaphod, χιούμορ, ΧΡΙΣΤΟΦΟΡΕΕΕΕΕΕΕ\nΞέρετε όσοι ψιλομπαίνετε εδώ μέσα, κωλοβαρώντας στο γραφείο, ότι για πολιτική γράφω σπάνια. Όχι γιατί δεν έχω πολιτική άποψη, αλλά γιατί δεν είναι σοβαρή. Όπως και οι περισσότερες απόψεις μου. Αλλά δε μπορώ με τρώει ο αποτέτοιος μου να κοροϊδέψω σήμερα.\nΤο πρόβλημά μου είναι πως δεν είναι σωστό να κοροϊδεύεις κάποιον που βρίσκεται σε πτώση, σε θέση αδυναμίας ρε αδερφέ, οπότε δεν ειν σωστό να κοροϊδέψω ΝΔ και ΣΦΥΡΙΖΑ. Γαμώτο, και είχα μερικές καλές αττάκες στο μυαλό. Το ΚΚΕ δεν κάνει να το κοροϊδεύεις γιατί παίρνουν τον εαυτό τους τόσο στα σοβαρά που θα με καταγγείλουν ως πράκτορα των αμερικάνων, θα σκάσουν οι απολογητές εδώ μέσα και θα μιλούν για τους ιερούς αγώνες, το Μπελογιάννη, το Λαμπράκη κλπ κλπ κλπ και βαριέμαι. Για τους Οικολόγους τι να πεις, το ΛΑΟΣ ειναι σαν το ΚΚΕ από την ανάποδη, (τόσο ανάποδη που αν κάνει ο ένας ένα βήμα δεξιά και ο άλλος ένα βήμα αριστερά θα κουντρήξουν οι κώλοι τους) άρα δεν το ακουμπάς μη πλακώσουν οι άλλοι απολογητές οπότε τι μας μένει; Αυτός που είναι σε τροχιά εξουσίας, σε τροχιά ανόδου, σε θέση ισχύος κλπ κλπ κλπ.\nΝαι όλο αυτό ήταν ένας απολογητικός πρόλογος, του γιατί θα κοροϊδέψω τους Πανελλήνιους ΣΟΚους, με την ελάχιστη δυνατή πλημμύρα hatemail στο ινμπόξι μου. Σιγά μην τους νοιάζει τι θα γράψει ένα μουρλό στη βρωμοσελίδα του..\nΓΑΠ ή Τζέφρι : Καλό παιδί ο ΓΑΠ. Δε λέω. Φαίνεται τίγκα στις καλές προθέσεις. Θέλει να μας κάνει όλους αγκαλίτσα, γουτσου γούτσου, να μας γλυτώσει από την οικονομική κρίση, να γλυτώσει το περιβάλλον, να επενδύσει στις νέες τεχνολογίες και τα social media, να δώσει λεφτά στην έρευνα και την ανάπτυξη, να αναβαθμίσει τα πανεπιστήμια και να μας μάθει να τρώμε σωστά με ξυλάκια στα κινέζικα εστιατόρια. Επίσης θέλει παγκόσμια ειρήνη και να μην πεινάνε τα παιδάκια στην Αφρική. Είναι παιδί μεταναστών (πόντος), έζησε μαύρα χρόνια στην ξανθή Σουηδία όπου τον κατηγορούσαν ως μαυροκέφαλο. Εκεί ως ένδειξη διαμαρτυρίας, έχασε μέγα μέρος της μαύρης κώμης του, οπότε έχει μείνει ένα γυαλιστερό μπιφτεκοειδές σχήμα στο συμμετρικό κρανίο του, στο κέντρο φως και γύρω γύρω μαύρο. Έτσι ο χαρακτηρισμός "μαυροκέφαλος" σταμάτησε και τώρα το πολύ πολύ να μπορεις να τον πεις "αποτυχημένο αδερφό καπουτσίνο" αλλά είναι πολλές οι λέξεις και ποιος ασχολείται. Επίσης είναι παιδί του λαού, επειδή δούλευε από φούρναρης ως καπνοδοχοκαθαριστής και τα πλεμόνια του γέμισαν μαύρη σκόνη στα ανθρακωρυχεία που δούλευε ως παραγιός, κουβαλώντας σάντουιτς με λαχς και ξυνολάχανο στους ανθρακωρύχοι. Πόντος και μεγάλο εκλογικό ατού καθώς έχει αποδειχθεί ότι τέτοιο παρελθόν μετράει πολύ στο πληθυσμιακό κομμάτι που ακούει Μπηθικώτση και Καζαντζίδη, έχει ονόματα όπως Γιακουμής και Γιάκωβος και λέει το κρεμμύδι "κρομμύδ".\nΟ ΓΑΠ γεννήθηκε στο Αμέρικα και όταν ήταν μικρός τον φώναζαν Τζέφρι (γιατί ως γνωστόν το αγγλοσαξωνικό αντίστοιχο του Γιώργος δεν είναι το Τζωρτζ όπως πολλοί καούνοι νομίζουν). Στο σπίτι του δε μιλάγαν και πολύ ελληνικά για αυτό και άργησε να τα μάθει. Μερικοί κακεντρεχείς υποστηρίζουν πως ακόμα τα μαθαίνει. Για τους φανατικούς ψηφοφόρους του αυτό έχει τη γοητεία που ασκεί και το φαινόμενο "Καλομοίρα" στους θαυμαστές της. Δυστυχώς όμως όταν βγάζεις λόγους σε κοινό και μπερδεύεις τις κάλτσες με τις κάλπες, οι αντίπαλοι καγχάζουν.\nΚαλό παιδί ο ΓΑΠ και αυτό τον βοήθησε πολύ και στην πολιτική του καριέρα, καθώς με την καλοσύνη και την πραότητά του ανέπτυξε ως υπουργός εξωτερικώνε εξαιρετικά καλές σχέσεις με τους γειτόνους. Έχει όμως και την ελληνική μαγκιά και αντριλίκι, πράγμα που ήταν προφανές από τις βαριές του ζεμπεκιές μπροστά στα έκπληκτα μάτια των Τούρκων ομολόγωνέ του οι οποίοι ήξεραν πως είναι καλό παλλικάρι, αλλά ξέραν πως απέναντί τους είχαν και έναν αμείλικτο διαπραγματευτή και σκληρό αντίπαλο που δε θα δίσταζε καθόλου να τους τρίξει απειλητικά τα καλογυαλισμένα δόντια του αν κάναν καμιά καλπουζανιά.\nΩς υπουργός παιδείας πραγματικά έλαμψε με το έργο του, που κανείς δε θυμάται ποιο ακριβώς ήταν πέραν μιας ιδέας για μετονομασία του απολυτηρίου λυκείου σε "Εθνικό απολυτήριο", τρέχα γύρευε.\nΟ ΓΑΠ είναι κοντά στον απλό έλληνα πολίτη γιατί του θυμίζει το καλό παιδί της γειτονιάς. Τον ευγενικό παραγιό του μαστροΧρήστου από το συνεργείο. Τον καλοκάγαθο παραγιό του ζαχαροπλάστη. Τον ήρεμο παραγιό του υδραυλικού. Το κακό σε όλο αυτό είναι πως πάντα θυμίζει τον καλό παραγιό και ποτέ τον καλό αρχιμάστορα.\nΠολλοί τον συγκρίνουν και με την Αθηνά Ωνάση και λένε πως αν ζούσε ο Πλούταρχος θα τους έχωνε και τους δύο στο "Βίοι Παράλληλοι". Αυτό γιατί άλλοι πρόσεχαν την πατρική τους περιουσία μέχρι να ενηλικιωθούν και οι δύο.\nΒαγγέλης Βενιζέλος : Ο Βαγγέλης ήταν και είναι κρυφός εχθρός του ΓΑΠ, αλλά τώρα έχουμε εκλογές και δεν πολυσκούζει. Πληθωρική παρουσία που γεμίζει το μάτι και παγώνει τους αντιπάλους του όταν κατσουφιάζει. Ιστορική έχει μείνει η προεκλογική του αφίσα -προ 10ετίας περίπου- στη Θεσσαλονίκη, όπου το πρόσωπό του ήταν υποφωτισμένο δεξιά, και το χαμόγελό του σαρδόνιο και πονηρό. H κοντινότερη σε ατμόσφαιρα αφίσα που μπόρεσα να βρώ είναι η παρακάτω. Παρακαλώ φέρτε στο μυαλό σας ακριβώς την ίδια τεχνοτροπία αφίσας, με τη φάτσα του Βενιζέλου και απορήστε μαζί μου περί του γιατί τον ψήφισαν.\nΗ κεντρική ιδέα πίσω από παλιά προεκλογική αφίσα του κ.Βενιζέλου\nΟ κ. Βενιζέλος είναι αγαπημένος των τηλεπαραθύρων και πραγματικά λάμπει όταν έχει απέναντί του την κ.Μπακογιάννη για την οποία είμαι σίγουρος πως τρέφει μια παλιά και άδολη προ- ή και μετά- φοιτητική αγάπη. Θα ήταν το τέλειο ζεύγος, μια και αν τους βάλεις δίπλα δίπλα, σχηματίζουν χωρίς προσπάθεια το 01, ή το 10. Θα ήταν ένα ζωντανό έργο τέχνης. Ο κ.Βενιζέλος έχει διακριθεί ως συνταγματολόγος και υπουργός στις κυβερνήσεις του Πανελλήνιου ΣΟΚ και είναι γνωστός για το νόμο του περί λειτουργίας των ΜΜΕ που μερικοί κακοήθεις λένε ότι ... χμμ.. δεν είναι καλός.\nΘόδωρας Πάγκαλος : Πολύτεκνος, οινοποιός, μπον βιβέρ, αττακαδόρος, επιθετικός, αμετροεπής και ισοπεδωτικός. Είναι ο άνθρωπος για όλες τις δουλειές, ειδικά όταν κάποιος πρέπει να βγάλει φίδια από τρύπες και οι υπόλοιποι σφυράνε αδιάφορα. Με μεγάλες επιτυχίες στο ενεργητικό του, όπως η φάση με τον Οτσαλάν, έχει την αυτοπεποίθηση και τη μαγκιά του Τζέιμς Ντην στον Επαναστάτη χωρίς αιτία. Είναι συμπαθής στο εκλογικό σώμα καθώς "τα λέει έξω από τα δόντια", "δε μασάει μία" (μασάει μασάει..) και κατεβάζει μπινελίκια, καντήλια και πολυελαίους με την παραμικρή ευκαιρία.\nΈχει κάνει διάφορα χουνέρια σε τούρκους φιλοξενούμενους ως υπουργός εξωτερικών, με ποιο γνωστό αυτό με το τραπέζι που είχε μονο χοιρινό στα κρεατικά (αν και μάλλον πρόκειται για αστικό μύθο) ενώ εξίσου ως αστικός μύθος προβάλλεται το γεγονός ότι έκραξε το ΓΑΠ όταν έκρυψε τους πίνακες του Λύτρα στην Εθνική Πινακοθήκη για να μην προσβληθεί ο Τζεμ.\nΘέλω να γράψω και για 5-6 ακόμα αλλά βαριέμαι οπότε θα τα πάρω με μια πρόταση τον καθένα...\nΒάσω Παπανδρέου : Σιδηρά κιουρία του κόμματος και κόμματος η ίδια.\nΆννα Διαμαντοπούλου : Evropaikos aeras sto greek parlament. Ο γιες.\nΓιάννης Ραγκούσης : Από δήμαρχος, κυριλλέ κλητήρας\nΜαρία Δαμανάκη : Αν δεν πάρει υπουργείο τώρα, ποιο θα είναι το επόμενο κόμμα με το οποίο θα πολιτευτεί; Μαντέψτε και κερδίστε.\nΜαριλίζα Ξενογιαννακοπούλου : Όχι πραγματικά, δεν έχω να πω τίποτα.\nΕύα Καϊλή : Ο καλύτερος λόγος για να ψηφίσει κανείς ΠΑΣΟΚ. Την είχα γνωρίσει σε ένα πάρτυ το 95-96 στο ΑΠΘ. ΟΚ δεν την είχα γνωρίσει, είχαμε πει 2 κουβέντες γιατί ήξερα μια γνωστή της κλπ κλπ κλπ.Την ξεχώριζες εύκολα στο πλήθος, όπου υπήρχε ένας κύκλος μπάκουροι, αυτή ήταν στο κέντρο του. Συμπαθέστατη κοπέλα και δεν το λέω καθόλου ειρωνικά. Είχε καταδεχτεί να μου μιλήσει. Αυτό δεν το κάναν οι ωραίες γυναίκες τότε. (ούτε και τώρα)\nΚώστας Αθανασάκης : Φάτσα που σε προκαλεί να του κάνεις ένα από τα περίφημα αμερικανοεισηγμένα "wedgies". Πραγματικά.. ή για πιο ελληνικές καταστάσεις, "φατούρο συ συ σύννεφο"\nΚίμων Κουλούρης : Φέρτε πίσω τον Κουλούρη ρεεεεεεεεεεεεεεεεεε... Φέρτε πίσω τον άνθρωπο που είναι από μόνος του οι 3 σωματοφύλακες των τιμών στη λαϊκή. Φέρτε πίσω τον Υπερασπιστή των Γιαγιάδων, τον Υπέρμαχο των Αντιστασιακών, τον Προστάτη των Πτωχών, φέρτε πίσω τον Κίμωναααα..\nΑλήθεια, ο Σημίτης τι κάνει;\nΜαργαριτα Τσαντ Papandreos : Μανούλα ΓΑΠ. Η επόμενη πωρθυπουργός\nUpdate μετά από σχόλιο Antonis_X :\nΜιλένα "Μανούλα" Αποστολάκη : Το ξανθό σαντρέ ποτέ δεν πεθαίνει. Γυναίκες είστε δυνατές. Διεκδικήστε 7000000000 διατροφή από το γουρούνι άντρα σας και κάντε τα στάχτη και Burberry\nΑνδρέας "ο επόμενος Άκης" Λοβέρδος : Η Γοητεία στη Βουλή. Ο Αβραμόπουλος του ΠΑΣΟΚ. Είναι και συνταγματολόγος.\nΠέτρος "Ξυνόφατσας" Ευθυμίου : Πως ένας αμερόληπτος δημοσιογράφος για debate γίνεται βουλευτής κόμματος. Το λευκότερο λευκό κοστούμι. Ο υπουργός παιδείας που πραγματικά έκανε τη διαφορά. Είχε τις καλύτερες γραβάτες. Φήμες αναφέρουν πως αδυνατεί να χαμογελάσει.\nΥ.Γ : Μακάρι όλοι να είχαν την ευθιξία του Ζαχόπουλου. Ιφ γιου νόου γουατ αϊ μην..\nΕτικέτες εκλογές 2009, νοικοκυροπαιδο, Παπανδρέου, χιούμορ\nΑίσχος, ντροπή και όνειδος\nΈκλαψε σύσκατη η χώρα με μαύρο δάκρυ το Σάββατο. Εγώ όχι, ήμουν στη Ρόμβης με το Βαγγέλη από τις εξήμιση το απόγευμα και έφυγα 4 παρά το πρωί. Μετά δυσκολίας. Δε γίνεται όμως να μη με απασχολήσει αυτό το καυτό θέμα εθνικής πολιτιστικής και πολιτισμικής βαρυγδουπότητας όμως. Εδώ απασχολεί την αφρόκρεμα των ασόβαρων και των χαμηλών και ποιός είμαι εγώ δηλαδή να τους αμφισβητήσω; Ε; Όταν τους προσκυνά σύσσωμο το φιλοθεάμον κοινό της ΕϊΤζιMπεεεεεεεε , εμείς οι υπόλοιποι πρέπει να κανουμε τουμπέκα ψιλοκομμένη σέρτικη και να προσεκυνάμε γονυπετείς. Οπότε αράχτε, ανάφτε τσιγάρο, φτιάχτε γκαϊφέ και ακολουθήστε με στο άβατο των μυστικών τση Γιουροβίζιο, βοήθειά μας άη Σάκη μας Ρώσσε, μεγάλη η ολισθηρότητα του άτριχου στέρνου σου.\nΚατ αρχή συμφωνούμε όλοι μας ότι η συμπαθέστατη τάξη των εν Μόσχα απεσταλμένων εντεταλμένων μικροφωνοφόρων εθνοφρουρών υπερέβαλλε εαυτόν και εφέρθη ασκήμως εις τους άλλους διαγωνιζόμενους. Μετά την επιστροφή τους, με έκπληξη όλοι τους δήλωσαν πως κάποιοι άλλοι έλληνες μικροφωνοφόροι τσίγκλαγαν ακόμψως και αηθώς τους ετέρους διαγωνιζομένους. Προφανώς σκοτεινά κέντρα στας ερήμους Τάκλα Μακάν, εντός των Λευκών Πυραμίδωνε είχον προνοήσει και είχον δημιουργήσει τελείους κλώνους των ελλήνωνε δημοσιογράφωνε, οι οποίοι κλώνοι και προέβησαν σε προπιλακισμούς και γιουχαϊσματα των άλλωνε τραγουδιαρηδώνε ώστε να τους τσιτώσουν και να τα πάρουν στας χώρας τους εις το κρανίον και να μας καταψηφήσουσι. Είναι συνταρακτικά τα πλάνα με τους κλώνους δημοσιογράφωνε του Γαλαξίας Τσάννελ να φωνασκούν και να αλλαλάζουν "Σακιιιιιιιιιιιιι" την ώρα των συνεντεύξεων των εξ αίματος και εκ φύσεως εχθρώνε μας. Ενώ την ίδια ώρα οι εν λόγω υπερασπιστές της εθνικής μας παρθενίας έπινον ρούσσικο τέϊον από μαγματένια σαμοβάρια διαβάζοντας Μαξίμ Γκόρκι και ακούγοντας Σοστακόβιτς.\nΕπίσης, και αυτό που θα σας πω αποτελεί μέγα μυστικό, που φυλάσσεται εις έβδομον υπόγειο υπό 6 τίγρεων, αλλά ΕΓΩ το ανεκάλυψα, είναι μία και βασική η απόλυτη αιτία της τραγικής μας ήττας και του εθνικού μας ευτελισμού . Μια σατανική και πολύπλοκη πλεκτάνη, που αν την είχε υπόψιν ο Νταν Καφές, δε θα ήτο τόσο φλόμπα το Ιλλουμινάτι και θα είχε πραγματική υπόθεση αντί του "ακολουθείστε τα βελάκια Δόχτωρα Λάνγκτονε". Μια πλεκτάνη που τώρα που θα αποκαλυφθεί θα συνταράξει κυβερνήσεις, κονκλάβια, υπουργεία, σταθμούς ανεφοδιασμού σανού στη Βιρμανία, θα ρίξει από τη θέση του τον παντοδύναμο διχτάτορα Φιλιμπέρ Τσιρανανά, θα προκαλέσει δυσπεψία και κωλικό στους 13 βουσμάνους ιερείς του άκαυτου κάκτου και θα προκαλέσει ελαφρά ημικρανία σε 3 τσέχες πρωταγωνίστριες εκπαιδευτικών ταινιώνε που μένουν στο Παγκράτι, λίγο πίσω από το Κόκκινο Βιολί. Μια συνομωσία στην οποία έλαβαν ανερυθρίαστα μέρος οι Σαϊεντολόγοι Κάτω Μπρύζ, σύσσωμη η ομάδα της Αναγέννησης Γκέτεμποργκ, η Μασωνική Στοά Άνω Σιλεσίας, οι Ιλλουμινάτι, οι Καρμπονάροι, οι Ασσασίνοι, οι Ναϊτες, το Τάγμα των Ιπποτών του Οσίου Σουλπικίου και ο Σύλλογος Ζαμπονοκοφτών-Ανθυπομούτσων Πιρόγας της Φλάνδρας, καθώς και η Λίγκα του Βορρά σε συνεννόηση με τη Χανσεατική Ένωση Αναπήρων Οργανισμού Τηλεπικοινωνιών Κιέβου. Φήμες λένε ότι συμμετείχε και το πασίγνωστο "Workshop of Daltonic Hedgehogs. In a bag" που αναφέρεται στο πρώτο νομίζω επεισόδιο του τέταρτου κύκλου της Μαύρης Οχιάς. Η συνομωσία αυτή λοιπόν που μας έριξε από τον ιδιόκτητο Γουρουνοβυζιονικό μας θρόνο, από την πανάρχαια κληρονομιά μας, από το θεόσταλτο και κατωχυρομένο δικαίωμά μας, από τη γεννετική μας προδιάθεση, από το χωράφι μας ρε αδερφέ ήτο απλή και πολύπλοκη, εύκολη και δυσνόητη, σατανική και υπόγεια :\nΚατέβηκαν και άλλοι να τραγουδήσουσι.\nΑπλό, αποτελεσματικό και σατανικό.\nΜε ποιό δικαίωμα κύριοι κατεβαίνετε να διαγωνιστείτε όταν έρχεται να σας συντρίψει, να σας παλουκώσει, να σας πάρει τα εσώβρακα το Saki; ε; Που πάτε ρε ζαγάρια να τραγουδήσετε; Ποιοι ρε; Εσείς; Οι απόγονοι των Βικίνγκεων ρε; Που όταν εμείς χτίζαμε Παρθενώνε και πίναμε φραπουτσίνα εσείς τρώγατε ακόμα βρύα και λειχήνες και φοράγατε κράνη με τα κέρατα για να ξεχάσετε τα κέρατα που σας φοράγαν οι χοντρές κοτσιδάτες γυναίκε σας όταν εσείς λείπατε σε ταξίδια;\nΠου πάτε αγαπητά Αγγλάκια να τραγουδήσετε και να συνθέσετε άζματα; Και ποιος είσαι ΕΣΥ κύριε Βαψομαλλιά Γουέμπερ, βλάσφημε άθεε που όλο κάτι απαλεψιές με το Φάντασμα της Γάτας που λάτρευε το Χριστό Ντισκομπάλλα γράφεις; Πάτε καλά ρε; Εδώ έχει Sakis ! Εμείς έχουμε πολιτιζμό! Saki, Πλούταρχο (Γιάννη), Ιάννη, Ιώργο (Ζαμπέτα), Έφη, Μπιγκ Μπρόδα, Ορό της Αλήθειας, Ορό της Χαζομάρας, Μεσημεριανάδικα, Πρωινάδικα, Απογευματινάδικα, Σουρουποματάδικα, και τα λοιπά και τα λοιπά. Και πάτε εσείς ρε ΤΟΦΦΙΑ να κατέβετε στη Γιουροβίζιο; Και όχι μόνο αυτό αλλά κατεβάσατε και κάτι και καλά μουσικούς να μας κρίνουν ΕΜΑΣ; ΕΜΑΣ; ΕΜΑΣ; ΕΜΑΣ ΡΕ ΤΣΟΛΙΑ; Βάλατε ρε Μηδενικό στο Sakis; Φτου σας ρε, που να γεμίσουν τρίχες τα αυτιά σας, να σας καούν τα Μπλου Ρέϊ και να σκάσει τέτοια οικονομική κρίση που να έρθετε σε εμάς για δανεικά και να μη σας δίνουμε!\nΔε θα έρθετε ρε το καλοκαίρι στα νησιά; 700 ευρώ τη χωριάτικη θα πληρώσετε. 350 τη μπόμπα. Και θα σου πω εγώ πόσο θα κάνει το δίκλινο ντογκχάους στο Φαράουτ. 4000 τη βραδιά θα σας το χρεώσουμε για να μάθετε να μη μας ψηφίζετε. Καννίβαλοι! Θα εκδικηθούμε όμως του χρόνου! Θα δείτε! Την έχουμε βρει τη λύση. Αμ πως. Τσάμπα είχαμε τον Οδυσσέα πρόγονο; Τον πονηρό; Τον κατεργάρη; Τον καταφερτζή; Εδώ την είπε σε ολόκληρο Πολύφημο που είχε ένα ρόπαλό ίσα με το δικέφαλο του Sakis.\nΘα κάνουμε μόνοι μας Γιουροβιζιο ρε! Ναι ρε, δικιά μας! Αφού μας ανήκει! Θα γίνει τση Ποπέας σας λέμε! Θα στείλουμε πάλι το Sakis. Μόνος του θα τραγουδήσει! Θα πει 68 τραγούδια. Όχι λάθος. Θα πει 168 τραγούδια. Ένα για κάθε χώρα που διαθέτει τηλέφωνο. Μέχρι και το Θιβέτ θα εκπροσωπήσει. Μέχρι και τη Δημοκρατία της Κάτω Μπανανίας. Ώπα λάθος, αυτοί είμαστε εμείς. Μέχρι και τα Κογκά, τις Νήσους Φαρόες και τα Φώκλαντζ. Και στο τέλος θα ψηφίσουμε όλοι την Ελλάδα. Και θα ρίξουμε μηδέν στους άλλοι. Θα τους ρίξουμε μαύρο δαγκωτό, όπως Μαυρογιαλούρο. Και θα βγει το Sakis Κινγκ οφ δη γουορλντ με 45464536 ψήφους ενώ ο δεύτερος θα έχει 1. Έτσι για την αξιοκρατία. Και θα κάτσει στον χρυσό θρόνο του κόσμου και θα του δώσουμε το σκήπτρο του μέγιστου Άρχοντα του Γαλαξία και θα τον προσκυνάμε με το κεφάλι στην ανατολή και τον κώλο στη δύση. Και για να μην έχουμε πρόστυχας αντιγραφάς, εμείς που είμαστε και τσίτα πολιτιζμένοι και έχουμε και όλοι καραφτιαγμένα 106 με σκάστρες και λεντάκια και μας κλάιν μάϊν μια μάντρα οι κουτόφραγκοι, να τους θυμίσουμε ότι έχουμε δίπλωμα ευρεσιτεχνίας και αποκλειστικής χρήσης στα κάτωθι :\n1. Χαμόγελα προς τας κάμερας (Saki)\n2. Πήδους, κωλοτούμπες, πλονζόν και κουντεπιέ (Saki)\n3. Άσπρα μπλουζάκια. Άσπρα φανελλάκια. Άσπρα υποκάμισα. Άσπρα εσώβρακα. Άσπρα δόντια (Saki)\n4. Φώτα (του Μπολιντιζμού) (Saki)\n5. Τραγουδοποιία. Ω ναι, όποιος συνθέτει τραγούδι μας αντιγράφει και θα εκτελεστεί εις την Μπλατείαν Γιουροβίζγιον όταν έρθουμε στα πράγματα .\nΈτσι για να μάθετε.\nAΣΧΕΤΟ Υ.Γ : Προς αυτούς που γκρινιάζουν για την DiDi Music,το Terra Vibe, την κακή οργάνωση, τις αρπαχτές κλπ : Κάθε χρόνο το κάνετε. Κάθε χρόνο "δεν ξαναπάτε εκεί πέρα". Και κάθε χρόνο πάτε. Καλά σας κάνουν και σας τα μασάνε. Τουλάχιστον σταματήστε τους παλλικαρισμούς και τις πολεμικές άριες.\nΕτικέτες χαζομάρες, χιούμορ, χώσιμο\nΞύπνησα πουρνό πουρνό ψες. Σούρθηκα με την τσίμπλα στους οφθαλμούς να φτιάξω καφέ και χασμουρήθηκα μεγαλοπρεπώς. Έγινε η φράπα μέγκλα, πήρα μεγάλη ρουφηξιά, άφησα τον κλασσικό αααααααααααααααααααααχναστεναγμό και κάθισα να στρίψω τσιγάρο να πάνε τα φαρμάκια πιο κάτω. Ανοίγω την τηλεόραση που λές αγαπητέ μου αναγνώστη και σεβαστή μου αναγνώστρια, και ακούω ένα νιαούρισμα. "Γαμώ την τρέλλα μου πρωινιάτικα τι κέφια έχουν τα ατομάκια"...Μέχρι να αντιληφθώ τι ακριβώς συμβαίνει νιαούριζε ο σύμπας στο χαζοκούτι. Σε άπταιστα greeklish μίλαγε το γνωστό παρτσακλό κοριτσούδι, που 80 χρονών να φτάσει, ελληνικά δε θα χει μάθει ακόμα. Αλλά τι νιαούρισμα είναι αυτό ρε διάολε; Έλεος ρε πρωινιάτικα. Σαν να μοιρολογεί ελληνοαμερικάνος μπακαλόγατος για το ψαροκόκκαλο που του πήραν μέσα απο τα μουστάκια. Ε εκεί κατάλαβα ότι κέρδισε για να πάει στην Γιουριβίσσηον.\nΜε τη Γιουροβίσσιον έχω μια σχέση μίσους και αγάπης. Κάθε χρόνο γουστάρω να την κοροϊδεύω. Είναι πλέον έθιμο ρε παιδί μου. Γιατί, μεταξύ μας τώρα, τέτοιο καρακατσουλιό, τέτοια παρακμή (ντεκαντάνς), τέτοιο φουρφούκι από σούργελα, ε δε συμβαίνει συχνά. Βέβαια μετά θυμάμαι το πόσα πληρώνω από το τσεπόνι μου για να νιαουρίζει η κάθε κακομοίρα και μου κόβεται ο βήχας.\nΓίνονται τα προκριματικά, πλήρωνε προφήτη τα γένια του προφήτη για τη γιορτή των προκριματικών, που θα πάει όλο το φιλόμουσο αβάν γκατέ Αθηνών Πειραιως και περιχώρων, να μασαμπουκιάσει σολιασμένα φιλέτα που τα χουν απο πρόπερσι, να πιεί ξυδόκρασα και να καπνίσει κανα Romeo y Julietta. Εγώ πλερώνω τα μάτια που αγαπώ όταν αγαπώ ρε. Τα μούτρα σας και τις μουτσούνες σας που τις απεχθάνομαι γιατί να τις πληρώσω;ε; Ρε πάτε καλά στην ΕΡΤ; Έχετε δει ποτέ τι χρεωνόμαστε στους λογαριασμούς τση ΔΕΗς για να τρώνε στις γιορτές σας φιλετάκια με σοσ ολλανταίζ οι μπαστουνόβλαχοι που μέχρι προχτές βγάζαν ψείρα κουκουναράτη από την κασίδα τους; Που οι παππούδες τους βόσκαν κατσίκια στα Βαρδούσια; Και τώρα μας έγιναν υψηλή κενωνία μη ξεράσω κορκόδειλες; Λεφτά έχουν να τα πληρώσουν μόνοι τους ρε! Γαλαντόμος με αυτούς εγώ δε θα γίνω! Άσε που θέλω να συμφωνηθώ και πρέπει να μαζέψω λεφτά.\nΓια πανηγύρια στο ψωροχώρι πρώτοι είμαστε. Όπου ντίρλι ντίρλι και λούσο, μη χάσουμε! Για εκεί έχουμε λεφτά και περισσεύουν. Είναι βλέπετε ζήτημα εθνικής υπερηφάνειας. Ρε σανίδι βρεγμένο που θέτε! Τι του λείπει του ψωριάρη, σκούφια με μαργαριτάρι!\nΕν τω μεταξύ, έχουμε και έλλειψη ταλέντων, φωνών, συνθετών κλπ από ό,τι φαίνεται. Τι καραγκιοζιλίκια είναι αυτά ρε; Ποιος ευρωπαίος θα give a dime για το μυστικό κομπινεζόν της Καλομοίρας; Βέβαια καλοί είναι και του λόου τους, δε λέω. Από χαζομάρα στον κόσμο άλλο τίποτα. Τους θυμάμαι και πότε είχαν έρθει στην Αθήνα, τότε που η Βίσση μοιρολογούσε στην πίστα που της κατασχέσαν τις κυλότες. Σύσκατη απο λούγκρες είχε γίνει η Αθήνα. Αφού δε κυκλοφορούσαμε έξω μην αρπάξουμε καμιά αδέσποτη εισαγωγής.\nΚαι να τα πιτσιρίκια να σκούζουνε και να τσιροκοπάνε στις εμφανίσεις των καλλιτεχνώνε. Να να σουρομαδιόνται σα δαιμονισμένα που τους βάλανε το φραγγέλιο από πίσω. Να να τρέχουν απο δω, να τρέχουν απο κει, να τρέχουν παραπέρα και κλαααααααμα σου λέει. Μετά βέβαια θα βγουν τα ίδια να δίνουν συνεντεύξεις στα κανάλια και να λένε ότι πιέζονται πολύ από το εκπαιδευτικό σύστημα που τα εξαντλεί στο διάβασμα και δεν έχουν χρόνο να δούνε το Μαρτάκη. Προσέχτε, το "το" είναι του ουδέτερου. Οχι "τον" με το ν φευγάτο..\nΚάθε χρόνο πως αφιονιζόμαστε καναλικώς όλοι για αυτή τη ρημάδα τη Γιουροβίσσηον, άλλο πράμα σου λέω καλή μου. Κάααθε χρόνο βλέπουμε 1456.8 φορές την ημέρα αφιερώματα. Τις κλασσικές μας συμμετοχές, ποιοι μεγάλοι τραγουδιστές πήγαν, τι φόρεσαν, τι χόρεψαν, τι ήπιαν, πόσο χεσμένοι ήταν από την αγωνία τους, ποιες πήδηξαν στα παρασκήνια. Συνεντεύξεις από πρώην καλλιτέχνες, πρώην βοηθούς σκηνοθέτη, πρώην μανικιουρίστες, την πρώην Μπέσσυ Αργυράκη, το μανάβη της, τον πρώην άντρα της, τους πρώην παρουσιαστές της Γιουροβίσσηον. Και βγαίνουν τα φτυάρια και ρίχνουν λάσπη σε πτώματα που έχουν διαλυθεί από τότε που εγώ έχω να γ.. ουπς σορρυ..Και βγαίνουν κάτι δημοσιογραφάρες με αυτάρεσκα χαμόγελα χιλίων καρδιναλιων και αναλύουν. Τι αναλύεις ρε τόφφι; μου λες; Και στάζει δηλητήριο που σκοτώνει ελέφαντα στα χίλια μέτρα. Κουτσομπολιό, τηλεμαλλιοτράβηγμα και γίνεται το σύστριγγλο με τις αδερφές που πορώνονται με αυτούς που υποστηρίζουν. Καλά τα λεγε ο Γεωργίου.\nΤο άκρον άωτον της κατάντιας δε είναι που κάθε χρόνο πλέον πανηγυρίζουμε επετειακά, έτσι για να πανηγυρίσουμε. Είτε πρώτοι βγούμε είτε τελευταίοι, πάλι θα πανηγυρίσουμε. Πέρσι ρε δε βγήκαμε δέκατοι; Πανηγυρίζαμε λέει γιατί πήραμε τη θέση με την αξία μας. Γιατί μπορεί να μη βγήκαμε πρώτοι αλλά το αξίζαμε. Το ίδιο και τότε με τη Βίσση. Αφού εγώ νομιζα ότι είχαμε νικήσει!! Και έμαθα μετά ότι είχαμε πάρει από τα τρία το μακρύτερο και το είχαν σηκώσει οι Lordi, να αγιάσει το χεράκι τους!!!\nΈλεος πια με τη Γιουροβίσσηον, κοιτάχτε να ξοδέψουμε λεφτά και για κάτι ουσιαστικό σε αυτή τη χώρα επιτέλους! Γιατί μας έχει φάει αυτή η χαζομάρα του "ε χρειάζονται και αυτά". Τι εννοείτε KAI AYTA; Τα "άλλα" που στο διάολο είναι κρυμμένα και δεν τα βλέπω; Ξέρω, στο 25ο υπόγειο, πίσω από μια κλειδωμένη ντουλάπα με επιγραφή "προσοχή οι τίγρεις δαγκώνουν", όπως θα λεγε και ο Douglas Adams.. Σιχτίρ, συγχίστηκα πάλι. Και έχει έρθει και η ΔΕΗ και δε μπορώ να βλέπω τι πληρώνω. Α ρε Εσταρινάκη, το στρινγκ της Καλομοίρας θα πληρώσεις φέτος..\nΕγώ άμα μπορούσα πάντως θα έστελνα αυτούς :\nΚαι επειδή έχω όρεξη για μεταλλιές, πάρτε και αυτό :\n(ποιος είπε οτι οι μαύροι κάνουν μόνο για χιπ χοπ.. φωνάρα ο τύπος..)\nΕτικέτες eurovision 2008, χιούμορ, χώσιμο\nΣκεπτικισμού συνέχεια, γέλως τρελλός\nΜια και ξεκίνησα με τα σκεπτικιστικά σήμερα, χάζεψα και λίγο ψάχνοντας διάφορες ιστορίες στο δίκτυο. Τις παρακάτω ιστορίες αυτοί που τις έγραψαν τις πιστεύουν για αληθινές και αυτό είναι το απίστευτο.\nΠάμε λιεπόν, ιστορία πρώτη :\nΤο στοιχειωμένο ρέμα\nΕμένα μου αρέσουν πολύ αυτές οι ιστορίες αν και φοβάμαι πάρα πολύ! Λοιπόν έχω 2 μικρές ιστοριούλες!\nΗ πρώτη είναι για κάποιο παιδί που είχαν σκοτώσει ή οι τούρκοι ή οι γερμανοί (δεν ξέρω καλά). Αυτό το παιδί πήγε λέει να βγάλει τα πρόβατα του τέλος πάντων για βοσκή στο βουνό κοντά σε ένα ρέμα (πολλά χρόνια πρίν) που είχε εκεί και το έπνιξαν και από τότε λέει κάθε βράδι το παιδί αυτό βγάζει το χέρι του από το ρέμα και ζητάει βοήθεια! Δεν το έχω δει εγώ και ούτε θέλω, πιστεύω θα πεθάνω εκείνη τη στιγμή.\nΗ 2η ιστορία είναι για κάποιον από το χωριό που είχε πεθάνει και βρυκολάκιασε (δε μπορω να πω όνομα για ευνόητους λόγους). Αφού τέλος πάντων πέθανε τον έβλεπαν στο χωράφι του πότε να διαβάζει εφημερίδα κάτω απο την εληά και πότε με καραμπίνα να πάει να σκοτώσει τον αδερφό του.\nΣχόλιο : Όσον αφορά το στοιχειωμένο ρέμα : Συνήθως κάτι τέτοιοι μύθοι για στοιχειωμένα ρέματα κυκλοφορούσαν από διάφορα ζευγαράκια που το βράδυ θέλαν να πηγαίνουν να βγάζουν τα μάτια τους εκεί πέρα χωρίς να τους παίρνει μάτι. Οπότε λέμε ότι εκεί έχει φάντασμα, οι κλάμπανοι στο χωριό κλάνουν μέντες και δεν πατάνε, και η Γκόλφω με τον Τάσο κάνουν τα έκτροπά τους με την ησυχία τους.\nΔεύτερον μπράβο για τη διακριτικότητα του συγγραφέα, που δεν αποκάλυψε ποιος είναι ο βρυκόλακας, μην πάμε και τον ψάχνουμε με σκόρδα και παλούκια τον κακομοίρη. Επίσης και γαμώ τους βρυκόλακες ο τύπος. Εφημερίδα, καφέ, τσιγαριά, αραλίκι στην ελιά κλπ.Και ο αδερφός του ποιος ξέρει τι κύριος ήταν και αυτό που ανάγκασε ολόκληρο βρυκόλακα να πάρει καραμπίνα να τον κυνηγάει!!\nΙστορία δεύτερη :\nMε την σειρά μου κι εγώ θα ήθελα να σας αφηγηθώ την ιστορία μου σε σχέση με τα παραφυσικά φαινόμενα, κι έτσι να εμπλουτίσω την υπέροχη πραγματικά σελίδα σας... Το περιστατικό που θα σας διηγηθώ συνέβη πριν αρκετά χρόνια στο -χώρι, ένα χωριό κοντά στην -----. Τότε λοιπόν, είχε δολοφονηθεί ένα παιδί από αγνώστους. Η μητέρα αυτού του παιδιού, πιστεύοντας πως αυτό που είχε συμβεί ήταν τελείως άδικο, αφού το παιδί της δεν είχε πειράξει ποτέ κανέναν, αποφάσισε να δόσει αφορισμό σε όλο το χωριό (για όσους δεν γνωρίζουν τί σημαίνει αυτό, σημειώνω ότι ο αφορισμός είναι μια επίσημη θρησκευτική τελετή, η οποία γίνεται στην εκκλησία και αυτός που δίνει τον αφορισμό δίνει κατάρα σε όποιον του έχει προκαλέσει κακό. Δεν γνωρίζω πώς ακριβώς γίνεται η συγκεκριμένη τελετή, αλλά γνωρίζω κάποια στοιχεία, όπως ότι κουνιουνται τα καντήλια μόνα τους...) Μετά τον αφορισμό που έδωσε, η μητέρα κλείστηκε για πάντα στο σπίτι της και οι στιγμές που έβγαινε ήταν ελάχιστες. Τα κακά όμως και οι καταστροφές που προκάλεσε αυτή η πράξη της φάνηκαν αργότερα, όταν μετά από κάποια χρόνια γίνονταν διάφορα δυστυχήματα στο χωριό, στα νέα κυρίως παιδιά. (Δεν ξέρω αν γνωρίζετε το ατύχημα με το τρακτέρ και τα 2 παιδιά που πέθαναν έξω από το χωριό, ή αυτό στη ----- με άλλα 2 κορίτσια και ασφαλώς το ατύχημα(...κομμενα by me!) Βέβαια αυτή η κυρία έχει πεθάνει, αλλά κανείς δεν ξέρει πότε θα σταματήσει και αν θα σταματήσει η κατάρα της... σημ. κάποιοι λένε πως ο παπάς που έχει κάνει αυτόν τον αφορισμό την είχε ενημερώσει για όλα αυτά και της είχε ζητήσει να τον πάρει πίσω, πράγμα που μάλλον δεν έκανε...\nΌλο αυτό είναι τόσο άκυρο που δε ξέρω απο που να αρχίσω και που να τελειώσω. Η τραγική μάνα που απαιτεί να αφορίσει το χωριό και ο παπάς την ακούει κιόλας; Και άμα αφόρισε όλο το χωριό ποιοί πηγαίναν στην εκκλησία τις Κυριακές; Μόνο ο παπάς; (αφού ούτε η χαροκαμένη ξεμύταγε). Τα καντήλια που κουνιούνται στον αφορισμό; Οάυου.. Ή τα ατυχήματα ως αποτέλεσμα της κατάρας. Μπηλίβ μι, απο κει που μαι εγώ σκοτώνονται 4-5 κάθε χρόνο και χωρίς κατάρα. Τροχαία ατυχήματα συμβαίνουν κάθε τρείς και λίγο. Πέθανε η μάνα αλλά η κατάρα συνεχίζει ε; Και είναι και όλοι αφορισμένοι ακόμα; ουάου, πρέπει η εκκλησία να είναι φίσκα στην αράχνη μιλάμε.\nΈχω 2 ιστορίες να σας πω οι οποίες είναι αληθινές γιατί τις έχουν πει άτομα που δεν πιστεύουν σε αυτά.\n1. Αυτή την ιστορία την ήξερα από παλιά και την επιβεβαίωσα πριν λίγες μέρες. Ήταν μια γυναίκα στο χωριό της γιαγιάς μου η οποία δαιμονιζόταν και ο "έξω από δώ" την έβαζε να μαζέψει όλους τους χωριανούς και να τους πάει στο βουνό στην Αγία -----(είναι ένα εκκλησάκι εκεί), να τους ρίξει όλους κάτω στο γκρεμό! Και μαζευόντουσαν κόσμος, και τελικά έφεραν έναν παππά ο οποίος έβλεπε μαζί με τους χωριανούς την ουρά του "έξω απο δώ" πίσω λέει απο την ντουλάπα και τέτοια και τελικά στο τσακ γλίτωσε το χωριό!Αυτή βέβαια παντρεύτηκε και έφυγε απο το χωριό και μένει κάπου στο ----.\n2. Είναι κάποιος γιατρός ο οποίος είναι πολύ της εκκλησίας.Τους είχαν κάνει μάγια λοιπόν (δε ξέρω ακριβώς το λόγο γιατί) και στο σπίτι του στη σκεπή άκουγε ποδοβολητά απο διαόλους! Ήξερε ότι τού χαν κάνει μάγια.'Αλλά αυτός τους έβλεπε κιόλας (γιατί ήταν της εκκλησίας) ενώ η γυναίκα του μόνο τους άκουγε. (Τα γράφω και ανατριχιάζω). Αν έχετε το Θεό σας, τους έβλεπε και τους έλεγε "τι θέλετε ρε, δε σας φοβάμαι" μέχρι που κάναν αγιασμό - ευχέλαιο ξέρω γω τι και σταμάτησαν.\n1. Χαχαχαχαχα.. "Ναι γειά σας χωριανοί, έρχεστε λίγο μαζί μου μεχρι την Αγία Τάδε να σας πω κάτι;" "Πάμε; και δεν πάμε....". Σκηνικό : Βουνό, γκρεμίλα, εκκλησάκι κάπου δίπλα. Και στην άκρη του γκρεμού μια ντουλάπα μόνη της που από πίσω εξέχει μια ουρά! "Ρι μιλίκι τι είναι αυτή η ουρά εκεί πίσω στη ντουλάπα;" "Ρε λες να είναι ο διάολος;" "Και τι τι θέλει τη ντουλάπα ρε;" "Ξέρω γω, μπορεί να κουβάλησε και τη γκαρνταρόμπα του μαζί" "Ρε λες να μας την έστησε η τσούρδω;" "Ξέρω γω..δεν πάμε στο καφενείο να κατεβάσουμε καναν κράσο καλύτερα;" "Πάμε ρε και άσε την κωλόγρια εδώ πέρα με το διάολο να του σιδερώσει τα πουκάμισα".\n2. Πάλι καλά που ο ντόκτορ ήταν της εκκλησίας και είχε καλό σήμα. Η γυναίκα του φαίνεται θα ειχε κάνει τις κουτσουκέλες της και δεν είχε καλή λήψη.\nΠάντως όταν εγώ άκουσα κάποια στιγμή ποδοβολητά μέσα από τον τοίχο, έκλασα μέντες μεν, αλλά δεν πίστεψα ότι ήταν οι διάολοι -και ήμουν και το πολύ 8 χρονών-. Ποντίκια ήταν που είχαν μπεί στους σωλήνες από το διπλανό νεοκλασσικό που είχαν γκρεμίσει. Το δίδαγμα της ιστορίας είναι πήγαινε στην εκκλησία αν θες να έχεις καλό σήμα με τον κόσμο των πνευμάτωνε.\nΛοιπόν τέρμα για τώρα γιατί βλέπω φιλαράκια. Τσίου\n40 comments: Συνδέθηκαν\nΕτικέτες μεταφυσικο, χιούμορ, χώσιμο\nΗ Πασταφλώρα έκραξε, εγώ απαντώ : Η απόλυτη ευτυχία για σας είναι;\nΟι Ρουσλάνες. Και παγωμένες μπύρες στην παραλία. Και ένα μπιτς-μπαρ που να παίζει καφρίλες\nΗ Ρουσλάνα. Και ενίοτε το ξυπνητήρι\nΓελάω συνεχώς και άνευ λόγου. Ίσως για αυτό με κοιτάνε περίεργα οι πληβείοι\nΕίμαι αντιπαθέστατος και κυνικός\nΣνομπαρία του κερατά\nΗ επιείκεια δε συγκαταλέγεται στα ελαττώματά μου\nΜε το Μαρκήσιο ΝτεΣάντ. Έχουμε και γενέθλια την ίδια μέρα\nΟ Στάθης Ψάλτης, ο Λάκης Τζορντανέλλι και η Σάσα Μπάστα\nΤο αγαπημένο σας ταξίδι;<br> Καναπές-Ψυγείο-Καναπές\nGeorge R.R Martin, Robert Jordan, Terry Goodkind, Tracy Hickman,Νίκος Τσιφόρος και ο Πόε.\nΠοια αρετή προτιμάτε σε έναν άντρα;<br> Το να μην κοιτάει περίεργα τη Ρουσλάνα\nΝα μη μου σπάει τα @@ και να έχει ωραία (.)(.)\nΟ Νίκος Καζαντζάκης (μόρφωση λέμε)\nΚαι εγώ σ'αγαπώ/ Γαμώ το ^%^#$#@ μου\nΤο εκκρεμές του Φουκώ. Μια μέρα το διάβαζα στο κρεβάτι, με πήρε ο ύπνος και μου έπεσε πάνω στο καίριο σημείο. Από τότε έχω ένα @ ξύλινο.\nAss Worship #9 . Έπος!\nΟ Gericault. Το "Ναυάγιο της Μέδουσας" γαμεί!\nΠαραλία-Μπύρα-Κώλοι παντού και ξημέρωμα τουρτουρίζοντας απο υγρασία\nΕίμαι γνωστός νεροχύτης. Πίνω τα πάντα\nΑμα τα βάλω σε αλφαβητική σειρά φτιάχνω λεξικό. Με δύο λέξεις απεχθάνομαι τα πάντα.\nΝα κοιτάω το γκαζόν να μεγαλώνει, τη μπογιά να στεγνώνει και τα σύννεφα.\nΜπας και δε μου σηκώνεται μετά τα 85\nΠάντα. Δημιουργώ ευχάριστες εικονικές πραγματικότητες για όλους.\nΜη μου ζαλίζετε τον έρωτα\nΑπό έμφραγμα, γύρω στα 95, μετά από τετραήμερο όργιο με 22χρονες Ρουσλάνες.Το έμφραγμα δε θα προέρθει από έκπληξη, όταν θα μου πούν όλες μαζί "Μα καλό κύριου, ντεν αντέκουμε άλλο. Αφήστε μας κλείσει κανα μπούτι"\nΕίσαι Θεός! Παίρνεις τη θέση μου λίγο να πάω τίποτα διακοπές;\nΒαθύτατη πνευματική ραστώνη. Δεν καταλαβαίνω τίποτα\n8 comments: Συνδέθηκαν\nΕτικέτες προσωπικά, συνεντεύξεις, χιούμορ\nΆρχισαν οι δίαιτες!\nΗ κυνηγετική περίοδος ξεκίνησε. Οι διαφημιστές στρώθηκαν στη δουλειά. Τα ινστιτούτα έφτιαξαν τους νέους καταλόγους τους. Παράγγειλαν τα νέα μηχανήματα. Και οι κράχτες ξεχύθηκαν στους δρόμους εις άγραν νέων θυμάτων. Ladies and gentlemen the hunt for the fat ass is on! FIGHT!\nΕίναι σχεδόν έθιμο πλέον (μπορεί να το θεσμοθετήσει και ο Χριστόδουλας) μετά το Πάσχα να ξεκινάει το κυνήγι του χοντρού (_|_). Έξυπνα συνθήματα, πιασάρικα και υποβλητικά βομβαρδίζουν τους απανταχού "υπέρβαρους" προσπαθώντας να τους δημιουργήσουν τύψεις και κόμπλεξ, ώστε να πάν να καταθεσουν τα λεφτάκια τους στα ινστιτούτα αδυνατίσματος. Κανείς δεν τους ενημερώνει βέβαια ότι το μόνο βάρος που θα χάσουν στην τελική είναι αυτό της δεσμίδας ευρώ στην τσέπη τους.\n"Λαμβάνομεν κορασίδα ευτραφή ως μοντέλο του Ρέμπραντ, τριχωτή σαν τη μαϊμού του Ταρζάν και αγάμητη από τότε που ο Παρθενών ήταν στα σχέδια. Την μαλάζουμε, την ιδρώνουμε, την απλώνουμε, την τυλίγουμε σε φύκια Ανταρκτικής κατουρημένα από πιγκουίνο μεθυσμένο με Τεκίλα Μεξικού, την πασαλείβουμε με εκχύλισμα αδενών λοβοτομημένου ιγκουάνα, την ψεκάζουμε με απόσταγμα ιλάνγκ ιλάνγκ, θυμαρίσιου μελιού,παπάγιας, μεταλαγμένου ανανά και μανόγαλου, την βάζουμε κάτω από τον νέο κβαντικό λιποαναλυτικό λιποδιαλυτικό υπερσυμπιεστή Χόφμαν 8ης γενιάς, και από μεσαιωνική γκραβούρα του Σατανά μετατρέπεται εις πιστόν αντίγραφο της Μόνικα Μπελούτσι."\n"Έχεις τρίχες;" (έχω η πουτάνα, έχω) "Στο δρόμο σε φωνάζουν Αζόρ;" (μπουααααα όχι με φωνάζουν αρκούδαααα) "ΕΜΕΙΣ ΕΙΜΑΣΤΕ Η ΛΥΣΗ! Θα τις διασπάσωμεν, θα τις εξαφανίσωμεν, θα τις ανασκολοπίσωμεν, θα τις εξολοθρεύσωμεν" (τις τρίχες;) "ΟΥΧΙ! Τις πιστωτικές σο υ κάρτες.. ΒΙΚΤΙΜ" . Το νέο μας laser υπερνέας τεχνολογίας κάνει θαύματα! (Το ίδιο και το σκήνωμα του Αγίου Γεράσιμου στη Ζάκυνθο, αλλά αποτρίχωση δεν κάνει ακόμα..).Θα έρθετε και θα πάθετε πλάκα! (από το πόσο γρήγορα θα μας χρωστάτε τις τρίχες της άδειας κεφαλής σας). Θα σας κάνουμε το μ... γυαλί! (Και τι θα το κάνουμε μετά; θα το πηδήξουμε ή θα κάνουμε βιτρό ρε αλάνι;). Θα σας αποτριχώσουμε τας αμασχάλας, την κοιλιακή χώρα, το μύστακα, τις φαβορίτες, τα πόδια, τον κώλο,το στήθος (μάγκα άμα έχει τρίχα σε όλα αυτά τα μέρη, μάλλον είναι κλεισμένη σε ζωολογικό κήπο και την ταϊζουν μπανάνες). Αρκεί ίνα υπογράψετε συμβόλαιον εις το οποίον θα μας παραχωρείτε όλα τα περιουσιακά σας στοιχεία, κινητά, ακίνητα, αυτοκίνητα, έμβια, άβια, νεκρά ή ζωντανά. ΕΛΑΤΕ ΓΙΑ ΤΟ ΘΑΥΜΑ ΤΗΣ ΑΠΟΤΡΙΧΩΣΗΣ! (Ωπα ρε, εδώ το απέναντι μαγαζί 2000 χρόνια πασχίζει να μας πείσει για το θαύμα στην Κανά και δεν έχουν πειστεί όλοι, εσύ θες να μας πείσεις με τη μία για το θαύμα της αποτρίχωσης;)\nΚλασσική τακτική είναι και η πιεστική διαφήμιση που έχει σκοπό να υποβάλλει το αγοραστικό κοινό σε αδυσώπητες τύψεις! Και να οι κωλάρες οι ζουμερές, να τα βυζάκια τα στητά, να το δέρμα-φίλντισι. "Τις βλέπετε αυτές; ΑΥΤΕΣ θα σας φάνε τα αγόρια άμα δεν έρθετε σε εμάς να σας αφαιμάξουμε τα λεφτά σας." (και πρέπει αυτές να αφαιμάξουν τα δικά μας λεφτά δηλαδή; άσε, με τέτοιους κώλους θα παραείναι ακριβές) "ΕΙΣΤΕ ΧΟΝΤΡΕΣ, ΟΣΑ ΚΙΛΑ ΚΑΙ ΑΝ ΕΙΣΤΕ. ΕΙΣΤΕ ΑΣΧΗΜΕΣ ΟΣΟ ΩΡΑΙΕΣ ΚΑΙ ΑΝ ΕΙΣΤΕ! ΓΙΑΤΙ; ΓΙΑΤΙ ΕΜΕΙΣ ΜΠΟΡΟΥΜΕ ΝΑ ΣΑΣ ΚΑΝΟΥΜΕ ΚΑΛΥΤΕΡΕΣ. ΟΧΙ ΛΑΘΟΣ. ΔΕΝ ΜΠΟΡΟΥΜΕ ΑΠΛΩΣ, ΘΑ ΣΑΣ ΚΑΝΟΥΜΕ ΚΑΛΥΤΕΡΕΣ" (σταυροφόροι των ωραίων αποτριχωμένων κώλων. Εμπρός παλικάρια να βγούμε στους δρόμους, με λεκιθίνες στα χέρια, με λάδια στους κώλους!). Και βλέπεις κάτι κοπελίτσες σαν τα κρύα τα νερά, με τα κορμάκια λαμπάδες, και πάνε να αδυνατίσουν ρε διάολε. Καλά εντάξει το δικαίωμα στην ηλιθιότητα είναι δεδομένο. Αλλά ρε καλή μου, είσαι 1.80, είσαι 65 κιλά. Και νομιζεις ότι είσαι χοντρή; Δηλαδή σοβαρά,κοιτάζεσαι στον καθρέφτη και βλέπεις πάχος;εσύ δίαιτα πάχυνσης θες!Πως διάολο σε έπεισαν ότι είσαι χοντρή μου λες; Ή αυτό το άγχος με την κυτταρίτιδα. Νταξ κοπελιά, είναι λογικό να έχεις λόγω ράτσας. Αλλά άλλο το "φαίνεται μονο με μικροσκόπιο" άλλο το "μοιάζω με το πλάσμα από το "The blob". Να έχουμε και αίσθηση του μέτρου. Στο κάτω κάτω το πολύ τέλειο/υπερβολικά αδύνατο/σκουπόξυλο/παιδί της Μπιάφρα δε λέει και πολύ. Δείτε τη Μπελλούτσι! Η γυναίκα έχει κώλο τεράστιο, κυτταρίτιδα αλλά της πάει! :P Επίσης και μεις έχουμε τα στομαχάκια μας αλλά δεν αγχωνόμεθα ιδιαίτερα :P\nΚαι όλα αυτά γιατί; Αδυνατίζοντας εσείς, παχαίνουν οι τσέπες της κ.Ινστιτούτογλου.Που τα μισά της μηχανήματα (ναι αυτά με τους κβαντικούς υπολογιστές, τα υπερλέηζερ και τις τουρμπίνες) είναι συνήθως απλά ανεμιστήρια/καλοριφεράκια (έχουμε πηγές εκ των έσω) τα οποία τα βάφουν διαφορετικό χρώμα στην αρχή της σεζόν και κοτσάρουν και νέο αυτοκολλητάκι.\nΜην είστε θύματα (ωπα να και το κοινωνικό μήνυμα του σοβαρού blog). Αμα θέλετε να αδυνατίσετε σταματήστε να σαβουρώνετε 15 πιτόγυρα και 32 πίτσες για πρωινό. Και σταματήστε τα "αχ δε μπορώ, αέρα τρώω και παχαίνω" (όταν λες αέρα εννοείς τον αέρα που αναπνέεις μεταξύ του 2ου και 3ου αγριογούρουνου;-γιατί όταν μασαμπουκώνεις τα γατοκέφαλα ούτε ανάσα δεν παίρνεις)..Μη δίνετε λεφτά στους απατεώνες!Πηγαίντε για κανα περπάτημα ρε! (και όχι, η διαδρομή καναπές-ψυγείο-καναπές δεν συμπεριλαμβάνεται στο "περπάτημα"). Ρίχτε καμια γυροβολιά σε κανα γήπεδο. Εγώ στη βασική εκπαίδευση έχασα 7 κιλά. Τρώγοντας κρουασάν, μακαρονάδες με κιμά (αχ αυτός ο κιμάς του στρατού.. ονειρεμένος..), πίτσες και μπριζόλες (Γκοτζίλα Α ποιότητας). Αλλά η διαφορά ήταν ότι ξύπναγα από τις 5:30 και έτρεχα γύρω γύρω όλη μέρα.Κουνηθείτε λίγο από τον καναπέ και θα δείτε για πότε θα λιώσουν τα λίπια. Και αφήστε τα laser για το Star Trek και το Star wars..\nΗταν ένα κοινωνικό μήνυμα των ανώδυνων ημερολογίων. Με τις υγείες σας!\nΕτικέτες χιούμορ, χώσιμο\nΜΙΑ ΑΙΩΝΙΟΤΗΤΑ ΚΑΙ ΕΝΑΣ ΑΙΩΝΑΣ: ΜΠΕΡΓΚΜΑΝ 1918 – 2018


Τα 10 καλύτερα ξενοδοχεία κοντά σε: Torre Lucia Interpretation Centre\nΤα καλύτερα ξενοδοχεία κοντά σε: Torre Lucia Interpretation Centre, Plasencia\nPlaza Torre Lucia S/N, 10600 Plasencia, Ισπανία\nTorre Lucia Interpretation Centre: Διαβάστε κριτικές\n112 από 691 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Torre Lucia Interpretation Centre\n0,3 χλμ. από Torre Lucia Interpretation Centre\n0,6 χλμ. από Torre Lucia Interpretation Centre\n0,5 χλμ. από Torre Lucia Interpretation Centre\n4,1 χλμ. από Torre Lucia Interpretation Centre\n0,2 χλμ. από Torre Lucia Interpretation Centre\n4,2 χλμ. από Torre Lucia Interpretation Centre\n3,8 χλμ. από Torre Lucia Interpretation Centre\n2,8 χλμ. από Torre Lucia Interpretation Centre\n6,9 χλμ. από Torre Lucia Interpretation Centre\n9,9 χλμ. από Torre Lucia Interpretation Centre\n19,1 χλμ. από Torre Lucia Interpretation Centre\n28,6 χλμ. από Torre Lucia Interpretation Centre\n28,2 χλμ. από Torre Lucia Interpretation Centre\n28,7 χλμ. από Torre Lucia Interpretation Centre\n32,0 χλμ. από Torre Lucia Interpretation Centre\n35,9 χλμ. από Torre Lucia Interpretation Centre\n37,9 χλμ. από Torre Lucia Interpretation Centre\n38,8 χλμ. από Torre Lucia Interpretation Centre\n44,1 χλμ. από Torre Lucia Interpretation Centre\n43,0 χλμ. από Torre Lucia Interpretation Centre\n47,9 χλμ. από Torre Lucia Interpretation Centre


Άγιος Βαλεντίνος! Μύθος ή ιστορία… πίσω από τη γιορτή των ερωτευμένων; – 2 Happy Blog\nFebruary 14, 2020 February 14, 2020 1 Minute\t667 Views\nΔωράκια, λουλούδια, σοκολάτες και πολλές εκπλήξεις γεμάτες αγάπη έχουν την τιμητική τους κάθε χρόνο στις 14 Φεβρουαρίου, ημέρα του Αγίου Βαλεντίνου! Μπορεί κάποιοι να είναι υπέρμαχοι του motto “η αγάπη πρέπει να εκφράζεται καθημερινά”, η πλειοψηφία όμως των ανθρώπων παγκοσμίως θεωρεί αυτή την ημέρα ως ξεχωριστή εκδήλωση αγάπης,έτσι εδώ και αιώνες γιορτάζεται με επιτυχία αποκτώντας όλο και περισσότερους υποστηρικτές!\nΠολλοί είναι οι θρύλοι γύρω από το πρόσωπο με το όνομα Βαλεντίνος, και πολλά επίσης και τα πρόσωπα. Τρεις όμως είναι εκείνοι, από όλους όσοι μαρτύρησαν, που η καθολική εκκλησία ονομάζει αγίους.\n#1. Σύμφωνα με έναν θρύλο, όταν ο αυτοκράτορας Κλαύδιος Β συνειδητοποίησε ότι οι άγαμοι άνδρες ήταν καλύτεροι στρατιώτες από εκείνους που είχαν γυναίκες και παιδιά, έθεσε εκτός νόμου τον γάμο για τους νεαρούς άνδρες. Ο Βαλεντίνος, ιερωμένος εκείνης της εποχής, αντιλαμβανόμενος την αδικία αψήφησε το διάταγμα του Κλαύδιου και συνέχισε να παντρεύει μυστικά τους νέους εραστές. Όταν ο Κλαύδιος το ανακάλυψε διέταξε να θανατωθεί.\n#2. Ένας άλλος θρύλος αναφέρει πως ο Βαλεντίνος πιθανόν να σκοτώθηκε στην προσπάθειά του να βοηθήσει τους Χριστιανούς από τις απάνθρωπες διώξεις των Ρωμαίων. Χωρίς να συσχετίζεται με την ημέρα των ερωτευμένων.\n#3. Με βάση κάποιο άλλο μύθο, ένας φυλακισμένος εν ονόματι Βαλεντίνος έστειλε στην πραγματικότητα τον πρώτο «Βαλεντίνιο» χαιρετισμό μόλις ερωτεύθηκε ένα κορίτσι, πιθανόν την κόρη του δεσμοφύλακά του η οποία τον επισκεπτόταν ενόσω εκείνος ήταν στη απομόνωση. Λέγεται ότι πριν από την εκτέλεσή του της έστειλε ένα γράμμα με υπογραφή «από τον Βαλεντίνο σου», μία έκφραση που χρησιμοποιείται ακόμα και σήμερα.\nΜέσα από τους διάφορους θρύλους, η εικόνα του Αγίου Βαλεντίνου παρουσιάζεται ως συμπαθητική, ηρωϊκή και κυρίως ρομαντική. Το Μεσαίωνα, χάρη ίσως σε αυτή τη φήμη, ο Βαλεντίνος θα αναδειχθεί σε έναν από τους πιο δημοφιλείς αγίους στην Γαλλία και την Αγγλία, και έτσι με το πέρασμα των αιώνων θα καθιερωθεί η εορτή με πολλές παραλλαγές ανά εποχή.\nΑξίζει να σημειωθεί πως η εορτή πιο πολύ επιβλήθηκε από το λαό προς την Καθολική εκκλησία, η οποία μέχρι και σήμερα δεν έχει κάνει ανοιχτά την παραδοχή της, αλλά την υποβίβαζε πάντα σε τοπική εορτή. Η Ορθόδοξη πάλι εκκλησία τοποθετείτε στην άποψη, πως ο άγιος αυτός είναι ανύπαρκτος και πρόκειται για μυθοπλασία δυτικής προέλευσης.\nΓια κάθε εποχή λοιπόν και σε κάθε χώρα υπήρχε πάντοτε ένας διαφορετικός λόγος εορτασμού με βάση τις ανάγκες και τα πιστεύω του εκάστοτε λαού.\n♦ Στη διάρκεια του Μεσαίωνα στην Γαλλία και την Αγγλία ήταν κοινώς παραδεχόμενο ότι η 14η Φεβρουαρίου ήταν η αρχή της εποχής που ζευγάρωναν τα πουλιά, πίστη που ενίσχυσε την θεωρία ότι η Ημέρα του Αγίου Βαλεντίνου ήταν μία ημέρα για ειδύλλιο.\n♦ Στη Μεγάλη Βρετανία, η ημέρα του Αγίου Βαλεντίνου άρχισε να γιορτάζεται ευρέως τον 17ο αιώνα. Έως τα μέσα του 18ου αιώνα, ήταν σύνηθες για τους φίλους και τους εραστές όλων των κοινωνικών τάξεων να ανταλλάσσουν μικρά δώρα αγάπης ή χειρόγραφες σημειώσεις, ενώ από το 1900μ.Χ τυπωμένες κάρτες άρχισαν να αντικαθιστούν τις γραπτές επιστολές, χάρη στην πρόοδο της τεχνολογίας.\n♦ Στις Ηνωμένες Πολιτείες πιθανόν στις αρχές του 1700μ.Χ να άρχισαν να ανταλλάσσουν χειροποίητες κάρτες του Αγίου Βαλεντίνου. Την δεκαετία του 1840 η Εσθερ Α. Χόουλαντ άρχισε να πουλά στην Αμερική τις πρώτες εκτυπωμένες κάρτες την Ημέρα του Αγίου Βαλεντίνου. Η Χόουλαντ γνωστή ως «Μητέρα του Βαλεντίνου», λόγω της εργασίας της εκείνη την ημέρα, κατασκεύαζε περίτεχνα δημιουργήματα με πραγματικές δαντέλες, κορδέλες και πολύχρωμες εικόνες.\n♦ Στην Ελλάδα καθιερώνεται ως ημέρα των ερωτευμένων, στα τέλη της δεκαετίας του ‘70, με πρωτοβουλία των ανθοπωλών. Εκπρόσωποι της Εκκλησίας πρότειναν τότε, οι Έλληνες ερωτευμένοι να τιμούν και να γιορτάζουν αγίους που υπάρχουν στο ορθόδοξο εορτολόγιο. Το 1994, ο εκπρόσωπος Τύπου της Ιεράς Συνόδου, Γιάννης Χατζηφώτης, πρότεινε να καθιερωθεί ως ημέρα των ερωτευμένων η γιορτή του Αγίου Υακίνθου, που τιμάται στις 3 Ιουλίου, καθώς μαρτύρησε 40 ημέρες στη φυλακή επί αυτοκρατορίας Τραϊανού, διότι προσηλυτίσθηκε στον Χριστιανισμό, και πέθανε 20 ετών.\nΗ ανάγκη λοιπόν του κόσμου και η επιθυμία του να πιστεύει σε έναν άγιο που προστατεύει τους ερωτευμένους, είναι και αυτή που καθιέρωσε τη γιορτή στις 14 Φεβρουαρίου παγκοσμίως. Η εμπορικότητα της δε, αγγίζει εκείνη της εποχής των Χριστουγέννων με μεγάλη επιτυχία.\nΌποιος και αν είναι ο λόγος που ο καθένας προσωπικά επιλέγει να γιορτάσει την ημέρα των ερωτευμένων το μόνο σίγουρο είναι πως είναι υπέρμαχος της αγάπης! Μιας αγάπης που είναι απαραίτητο να θυμόμαστε πως χρειάζεται προστασία, δουλειά και φροντίδα κάθε μέρα!


Έβγαλαν την προτομή του Αριστοτέλη απ' την αυλή των Αγίων Πάντων - himara.gr | Ειδήσεις απ' την Βόρειο Ήπειρο\nΣάββατο 24/03/12, 13:30\nΤραγικές φιγούρες, αυτής της υπόθεσης ήταν οι γονείς του Αριστοτέλη, που θα έπρεπε να γίνουν μέρος του «προβλήματος» και της επίλυσης του! Σύμφωνα με το ιστολόγιο «ΤΟ ΟΡΑΜΑ» ο πατέρας του Αριστοτέλη κ. Ηλίας Γκούμας επικοινώνησε ταχυδρομικά και τηλεφωνικά με τον Αρχιεπίσκοπο Τιράνων κ. Αναστάσιο, ώστε να βρεθεί μία λύση.\nεκκλησία προτομή Άγιοι Πάντες Αριστοτέλης Γκούμας


Κακοκαιρία «Λέανδρος»: Στους -19,3 βαθμούς Κελσίου η χαμηλότερη θερμοκρασία σήμερα | LiFO\nΚακοκαιρία «Λέανδρος»: Στους -19,3 βαθμούς Κελσίου η χαμηλότερη θερμοκρασία σήμερα (Eurokinissi)\n18.1.2021 | 15:12\nΔριμύ ψύχος και πολικές θερμοκρασίες έφερε η κακοκαιρία «Λέανδρος» στα ηπειρωτικά τμήματα της χώρας και ιδιαίτερα στη Δυτική Μακεδονία, σύμφωνα με το meteo.\nO υδράργυρος έπεσε κάτω από τους -19 βαθμούς Κελσίου με τις ελάχιστες θερμοκρασίες του δικτύου των αυτόματων μετεωρολογικών σταθμών του Εθνικού Αστεροσκοπείου Αθηνών/meteo.gr να καταγράφονται στο Μεσόβουνο Κοζάνης και την κοιλάδα Κοζάνης με -19,3 βαθμούς Κελσίου.\nΠολικές θερμοκρασίες και στην Κίτρινη Λίμνη Κοζάνης, όπου ο υδράργυρος έδειξε -17,6, στο Νευροκόπι με -15,7 και στη Φλώρινα με - 15,5 βαθμούς Κελσίου.\nΣτους -15,3 βαθμους Κελσίου έπεσε η θερμοκρασία στο Βαρικό Φλώρινας, στους -14,8 στη Βλάστη Κοζάνης και στους -14,7 στην Πτολεμαΐδα.\nΠολικές θερμοκρασίες σήμερα (meteo)\nΤην ίδια ώρα σε πλήρη εξέλιξη βρίσκεται η τρίτη και τελευταία φάση της κακοκαιρίας «Λέανδρος» ενώ σε αρκετά τμήματα της χώρας έχει διακοπεί η κυκλοφορία.\nΑπό τις νυκτερινές ώρες και έως το ξημέρωμα, πυκνές χιονοπτώσεις εκδηλώθηκαν, όπως αναμενόταν, σε πολλές περιοχές της Πελοποννήσου με μεγάλα ύψη χιονιού να αναφέρονται στην Τρίπολη. Αντίστοιχη η εικόνα αυτή την ώρα και στην Κρήτη, όπου έχει μεταφερθεί το βαρομετρικό χαμηλό.\nΝωρίτερα, περίπου στις 12 μ.μ. οι πιο χαμηλές θερμοκρασίες εντοπίζονταν σε:\n-14°C στο Καϊμακσταλάν στο Χιονοδρομικό κέντρο\nΣτο -5°C η θερμοκρασία στην Πάρνηθα.\nΜε πληροφορείς του meteo


Η Κυπριακή Δημοκρατία (1960-...) | δρακοπουλιάδα\n1821! Η Ελληνική Επανάσταση!\nΠόλεις της Ελλάδας\nΗ Κυπριακή Δημοκρατία (1960-…)\nΗ Κυπριακή Δημοκρατία ή Δημοκρατία της Κύπρου, όπως αναφέρεται στο Σύνταγμα, είναι νησιωτικό κράτος της ανατολικής Μεσογείου και το τρίτο μεγαλύτερο σε πληθυσμό και έκταση στην Μεσόγειο. Βρίσκεται γεωγραφικά νοτιοανατολικά της Ελλάδας, νοτίως της Τουρκίας, δυτικά του Λιβάνου και της Συρίας, βορειοδυτικά του Ισραήλ και βορείως της Αιγύπτου.\nΗ Κυπριακή Δημοκρατία έχει εκ του νόμου κυριαρχία σε ολόκληρο το νησί, σύμφωνα με τον ΟΗΕ, συμπεριλαμβανομένου της Αποκλειστικής Οικονομικής της Ζώνης (ΑΟΖ). Ωστόσο, το νησί εκ των πραγμάτων διοικείται από δύο κύρια μέρη. Την Κυπριακή Δημοκρατία, η οποία ελέγχει περίπου το 58% της έκτασης του νησιού και την ούτω καλούμενη «Τουρκική Δημοκρατία της Βόρειας Κύπρου» (37% του νησιού), η οποία προέκυψε ύστερα από την Τουρκική εισβολή στην Κύπρο, το 1974 και αποτελεί υποτελή κατοχική διοίκηση του Τουρκικού κράτους. Περίπου το 5% του νησιού καταλαμβάνεται από τον ΟΗΕ (Πράσινη Γραμμή) και από το Ηνωμένο Βασίλειο, το οποίο διατηρεί τις περιοχές κυρίαρχων βάσεων Ακρωτηρίου και Δεκέλειας. Το διεθνές δίκαιο και o OHΕ θεωρεί το βόρειο τμήμα του νησιού υπό κατοχή των τουρκικών στρατευμάτων και η ανακήρυξη ανεξαρτησίας της θεωρείται παράβαση του καταστατικού χάρτη των Ηνωμένων Εθνών.\nΗ 1η Οκτωβρίου, από το 1960 και μετά, σηματοδοτεί την επέτειο της ανακήρυξης της Ανεξαρτησίας της Κύπρου, μετά τον αγώνα ενάντια στους Άγγλους αποικιοκράτες, την περίοδο 1955-1959.\nΗ 1η Οκτωβρίου ωστόσο δεν είναι η πραγματική ημέρα κατά την οποία έγινε πράξη η ανακήρυξη της Κυπριακής Δημοκρατίας. Αντιθέτως, η ημερομηνία κατά την οποία τέθηκαν σε ισχύ οι συμφωνίες εγκαθίδρυσης της Κυπριακής Δημοκρατίας, είναι η 16η Αυγούστου του 1960.\nΗ Βρετανική κατοχή στην Κύπρο\nΌταν έληξαν ο Ρωσοτουρκικός Πόλεμος (1877-1878) και το Συνέδριο του Βερολίνου η Κύπρος μεταβιβάστηκε στην Βρετανική Αυτοκρατορία που ανέλαβε την διοίκηση της (1878). Οι Βρετανοί στην πραγματικότητα συγκυβερνούσαν με τους Οθωμανούς και το Χεδιβάτο της Αιγύπτου μέχρι τις 5 Νοεμβρίου 1914. Οι Άγγλοι υποσχέθηκαν στους Τούρκους σαν αντάλλαγμα να χρησιμοποιήσουν το νησί σαν βάση για να τους προστατέψουν από την Ρωσική απειλή. Οι Άγγλοι χρησιμοποίησαν την Κύπρο σαν την σημαντικότερη ναυτική βάση για τις εξορμήσεις στις επαρχίες τους. Όταν ολοκληρώθηκε το λιμάνι της Αμμόχωστου (1906) η Κύπρος έγινε το σημαντικότερο στρατηγικό σημείο για τους Άγγλους, το λιμάνι είχε απ’ευθείας επικοινωνία με την Διώρυγα του Σουέζ που ήταν ο θαλάσσιος δρόμος των Βρετανών για την Ινδία την μεγάλη υπερπόντια επαρχία τους. Όταν ξέσπασε ο Α’ Παγκόσμιος Πόλεμος και οι Οθωμανοί συμμάχησαν με τις Κεντρικές Δυνάμεις (5 Νοεμβρίου 1914) οι Άγγλοι προσάρτησαν πλήρως την Κύπρο, κατήργησαν το Χεδιβάτο της Αιγύπτου και δημιούργησαν το Σουλτανάτο της Αιγύπτου σαν Βρετανικό προτεκτοράτο. Οι Βρετανοί πρόσφεραν την Κύπρο στην Ελλάδα σε αντάλλαγμα να ενωθούν οι Έλληνες με τους Άγγλους αλλά ο Γερμανόφιλος Κωνσταντίνος Α’ της Ελλάδας το αρνήθηκε. Με την Συνθήκη της Λωζάννης η νεοσύστατη Τουρκική Δημοκρατία του Μουσταφά Κεμάλ Ατατούρκ παραιτήθηκε από τα δικαιώματα της στην Κύπρο που ανακηρύχτηκε αποικία του Βρετανικού στέμματος (1925). Πολλοί Έλληνο-Κύπριοι και Τούρκο-Κύπριοι πολέμησαν στους δυο Παγκόσμιους πολέμους στον Βρετανικό Στρατό Ξηράς. Όταν ξέσπασε ο Β΄ Παγκόσμιος Πόλεμος πολλοί εντάχθηκαν στο Κυπριακό Σύνταγμα. Οι Έλληνο-Κύπριοι είχαν πολλές ελπίδες ότι η Βρετανική διοίκηση θα τους βοηθήσει να ενωθούν με την Ελλάδα. Η επιθυμία είχε ρίζες στην Μεγάλη Ιδέα των Ελλήνων να αναστήσουν την Βυζαντινή Αυτοκρατορία με την Μικρά Ασία, την Κύπρο και πρωτεύουσα την Κωνσταντινούπολη. Η Εκκλησία της Κύπρου που τα μέλη της είχαν εκπαιδευθεί στην Ελλάδα ήταν πρωταγωνιστές, οι Έλληνο-Κύπριοι ίδρυσαν την Εθνική Οργάνωση Κυπρίων Αγωνιστών (EOKA). Οι Έλληνο-Κύπριοι έβλεπαν το νησί σαν τμήμα του Ελληνισμού και είδαν την ένωση τους με την μητέρα Ελλάδα σαν φυσικό δικαίωμα. Η Ένωση της Κύπρου με την Ελλάδα έγινε από την δεκαετία του 1950 τμήμα της Ελληνικής εθνικής πολιτικής.\nΟι Τούρκο-Κύπριοι με την σειρά τους υποστήριξαν τα πρώτα χρόνια την Βρετανική κατοχή. Όταν είδαν την ανάπτυξη των Ελληνικών εθνικών κινημάτων αποφάσισαν να αντιδράσουν επειδή φοβήθηκαν την εκδίωξη τους από το νησί, αντιστάθηκαν σκληρά στην δράση της ΕΟΚΑ. Οι Τούρκο-Κύπριοι έβλεπαν τον εαυτό τους σαν ξεχωριστή εθνική ενότητα και διεκδίκησαν την δημιουργία δικού τους κράτους στο νησί. Ο Τούρκος ηγέτης Αντνάν Μεντερές δήλωσε την δεκαετία του 1950 ότι η Κύπρος ήταν «επέκταση της Ανατολής», απέρριψε την ιδέα για την διαίρεση του νησιού και ζήτησε την προσάρτηση ολόκληρης της Κύπρου στην Τουρκία. Την εποχή του οι οπαδοί του στην Τουρκία χρησιμοποίησαν σκληρά εθνικιστικά συνθήματα όπως «η Κύπρος είναι Τουρκική». Οι Τούρκοι σύντομα κατάλαβαν ότι οι ελπίδες τους ήταν μάταιες επειδή ο Τουρκικός πληθυσμός στο νησί αποτελούσε χαμηλή μειοψηφία, έφτανε μόλις στο 20%. Οι Τούρκο-Κύπριοι ακολούθησαν την δεκαετία του 1950 το σύνθημα «Διαίρεση ή Θάνατος» που διαδόθηκε ευρύτατα την δεκαετία του 1960. Σε συσκέψεις που ακολούθησαν στην Ζυρίχη και το Λονδίνο οι Τούρκοι δέχτηκαν υποτονικά την ίδρυση Κυπριακού κράτους αλλά η μεγάλη τους επιθυμία ήταν πάντοτε η δημιουργία Τουρκικού κράτους στα βόρεια.\nΗ Βρετανική κυριαρχία στην Κύπρο\nΗ Κυπριακή εκκλησία οργάνωσε τον Ιανουάριο του 1950 το Ενωτικό δημοψήφισμα υπό την επίβλεψη της χωρίς την συμμετοχή Τούρκο – Κύπριων, το αποτέλεσμα ήταν 96% υπέρ της Ένωσης με την Ελλάδα. Οι Έλληνες σύμφωνα με την Δημογραφία της Κύπρου αποτελούσαν το 80,2% του συνολικού πληθυσμού του νησιού, οι Βρετανοί πρότειναν την ίδρυση μιας ημιαυτόνομης Τουρκικής επαρχίας αλλά οι Τούρκοι το απέρριψαν. Η ΕΟΚΑ δημιουργήθηκε το 1955 με στόχο την ένωση με την Ελλάδα με ένοπλο αγώνα, ταυτόχρονα δημιουργήθηκε από τους Τουρκοκύπριους η Τουρκική Οργάνωση Αντίστασης ή ΤΑΞΙΜ σαν αντίβαρο με στόχο την δημιουργία Τουρκικού κράτους στο νησί. Οι Βρετανοί αξιωματούχοι ενίσχυσαν μυστικά την ΤΑΞΙΜ όπως φαίνεται από γράμμα που έστειλαν στον διοικητή της Κύπρου (15 Ιουλίου 1958), του ζητούσαν να μην κάνει καμιά ενέργεια εναντίον της ΤΑΞΙΜ για να μην χαλάσουν οι σχέσεις της Βρετανίας με την Τουρκία.\nΟι Βρετανοί φεύγουν από την Κύπρο\nΤην 1η Απριλίου 1955 Έλληνες από την Κύπρο και την Ελλάδα ξεκίνησαν επισήμως απελευθερωτικό αγώνα (οργάνωση ΕΟΚΑ) έναντι των Βρετανών με σκοπό την ένωση με την Ελλάδα. Ο αγώνας τερματίστηκε το 1959, οπότε έγιναν οι συμφωνίες Ζυρίχης-Λονδίνου.Τη νύχτα της 15ης προς την 16η Αυγούστου του 1960, στις 2 μετά τα μεσάνυκτα στη Λευκωσία, ο κυβερνήτης της Κύπρου Χιου Φουτ διάβασε στην αίθουσα του Μεταβατικού Υπουργικού Συμβουλίου (που αργότερα έγινε Μέγαρο της Βουλής των Αντιπροσώπων) την προκήρυξη της βασίλισσας της Μεγάλης Βρετανίας, με την οποία ανακοίνωσε την εγκατάλειψη της αγγλικής κυριαρχίας στην Κύπρο, στη βάση των Συμφωνιών Ζυρίχης-Λονδίνου. Στη συνέχεια οι γενικοί πρόξενοι της Ελλάδας και της Τουρκίας Γ. Χριστόπουλος και Β. Τουρέλ, ο Αρχιεπίσκοπος Κύπρου Μακάριος Γ΄ και ο αντιπρόεδρος Φαζίλ Κιουτσούκ, έπειτα από σύντομες ομιλίες τους, υπέγραψαν μαζί με τον τελευταίο Άγγλο κυβερνήτη τα κείμενα των συμφωνιών που καθόριζαν τα της ανεξαρτητοποίησης της Κύπρου. Λίγο πριν το μεσημέρι της 16ης Αυγούστου έγινε στο μέγαρο του Κυβερνείου η υποστολή της βρετανικής σημαίας και η έπαρση της κυπριακής. Πριν κλείσουν 24 ώρες από την ανακήρυξη της ανεξαρτησίας της Κύπρου, ο σερ Χιου Φουτ είχε ήδη εγκαταλείψει την Κύπρο.\nΑνακήρυξη της Κυπριακής Δημοκρατίας\nΟι συμφωνίες Ζυρίχης και Λονδίνου είχαν υπογραφεί η μεν πρώτη στο ξενοδοχείο Ντόλτερ της Ζυρίχης στις 11 Φεβρουαρίου του 1959 από τους Κωνσταντίνο Καραμανλή και Αντνάν Μεντερές, πρωθυπουργό της Τουρκίας, η δε δεύτερη στο Λάνκαστερ Χάουζ του Λονδίνου στις 19 Φεβρουαρίου του 1959, από τους δύο προαναφερθέντες συν τον Βρετανό ομόλογό τους Χάρολντ Μακμίλαν, ενώ κάποια συνημμένα κείμενα είχαν υπογραφεί και από τους Μακάριο και Κιουτσούκ, οι οποίοι είχαν γνώση του συνόλου των συμφωνιών. Επίσης τότε ορίστηκαν οι δύο επίσημες γλώσσες του κράτους, η ελληνική και η τουρκική.\nΣτις 24 Αυγούστου του 1960, το Συμβούλιο Ασφαλείας Ηνωμένων Εθνών αποφάσισε ομόφωνα να εισηγηθεί στη Γενική Συνέλευση του Οργανισμού Ηνωμένων Εθνών την ένταξη της Κύπρου στον Ο.Η.Ε.. Ο μόνιμος αντιπρόσωπος της Κύπρου στον Ο.Η.Ε., Ζήνων Ρωσσίδης, εκφώνησε τον πρώτο λόγο του στη γενική συνέλευση στις 21 Σεπτεμβρίου.\nΣτις 20 Ιανουαρίου του 1961 η βασίλισσα Ελισάβετ Β΄ του Ηνωμένου Βασιλείου, κατευθυνόμενη με τον δούκα του Εδιμβούργου, Φίλιππο προς την Ινδία, στάθμευσε για λίγο στην Κύπρο. Εκεί, στη βρετανική βάση Ακρωτηρίου, συνομίλησε με την ηγεσία της Κυπριακής Δημοκρατίας τον Πρόεδρο Μακάριο, τον Αντιπρόεδρο Κιουτσούκ και τον υπουργό εξωτερικών Κυπριανού. Οι συνομιλίες είχαν μάλλον τυπικό και όχι ουσιαστικό χαρακτήρα, αλλά η συνάντηση συμβόλιζε και υπογράμμιζε τον λόγο που είχε η Βρετανία στα κυπριακά πράγματα ως εγγυήτρια δύναμη. Ακόμη, η παρουσία της Ελισάβετ υπογράμμισε τους δεσμούς της πρώην αποικίας με τη Βρετανική Κοινοπολιτεία. Στις 13 Μαρτίου του 1961 η Κύπρος έγινε δεκτή στην Κοινοπολιτεία. Ο Μακάριος κλήθηκε στη διάσκεψη και συμμετείχε στις εργασίες της δύο ημέρες αργότερα, συνοδευόμενος από τον Τουρκοκύπριο υπουργό Άμυνας Οσμάν Ορέκ. Καθ’ οδόν προς Λονδίνο συναντήθηκε στην Αθήνα με τον πρωθυπουργό Κωνσταντίνο Καραμανλή. Σε δηλώσεις του ο Μακάριος υπογράμμισε ότι η είσοδος στην Κοινοπολιτεία δεν σημαίνει κατ’ ανάγκην είσοδο σε συνασπισμό και τόνισε ότι θα ακολουθήσει αδέσμευτη πολιτική.\nΟι νεότεροι αγωνιστές της Κύπρου (1956) | δρακοπουλιάδα\nΜάιος 10, 2020 / 09:00\tΑπάντηση\n[…] ήταν Ελληνοκύπριος αγωνιστής της Ε.Ο.Κ.Α. και ήρωας της Κύπρου. Για τη δράση του συνελήφθη από τις βρετανικές […]\nCopyright © 2021 δρακοπουλιάδα - Υποστήριξη απο CreativeThemes


Οι ONIRAMA σε μία μοναδική συναυλία με εκλεκτούς καλεσμένους στην Εναλλακτική Σκηνή της ΕΛΣ - Monopoli.gr\nΗ Εναλλακτική Σκηνή της Εθνικής Λυρικής Σκηνής στο ΚΠΙΣΝ, ανοίγει αυλαία και γίνεται το σημείο συνάντησης των πιο ανατρεπτικών συμπράξεων, σε μια βραδιά αφιερωμένη στη μουσική. Ο επετειακός δίσκος των ONIRAMA που κυκλοφόρησε πρόσφατα και αγαπήθηκε αμέσως, αποτελεί το έναυσμα για αυτή την ξεχωριστή μουσική συνάντηση. Με έμπνευση από τα 3 Δεκαράκια δισκάκια, οι ONIRAMA συναντούν αγαπημένους φίλους και ξεφυλλίζουν παρέα το«Ανθολόγιο για Μικρούς και Μεγάλους». Τα 3 Δεκαράκια δισκάκια θα γεμίσουν το χώρο με διαφορετικά αρώματα, ηχοχρώματα, συναισθήματα και εικόνες.\nΜέρος των εσόδων της εκδήλωσης θα διατεθεί για την ενίσχυση του έργου της Εξέλιξης Ζωής, το οποίο αποσκοπεί στη φροντίδα και ολιστική υποστήριξη εφήβων και νεαρών ενηλίκων που προέρχονται από Δομές Κλειστής Παιδικής Προστασίας. Μέσω των δράσεων του φορέα (εκπαιδευτικών, ψυχοκοινωνικής ενδυνάμωσης, πολιτιστικών και αθλητικών)διευκολύνεται η ομαλή και απρόσκοπτη εξέλιξη του παραπάνω πληθυσμού καθώς και η συμπερίληψή του στην κοινωνία με απώτερο σκοπό την ανεξάρτητη-αυτόνομη διαβίωσή του. Το έργο της Εξέλιξης Ζωής υποστηρίζεται απότην ιδρυτική δωρεά του Ιδρύματος Σταύρος Νιάρχος (ΙΣΝ).\nΤο Ανθολόγιο για Μικρούς και Μεγάλους κυκλοφορεί σε όλα τα ψηφιακά καταστήματα από τη Minos EΜΙ Universal, σε παραγωγή YOLOMusic.\nTAGS: OniramaΕθνική Λυρική ΣκηνήΕΛΣΕναλλακτική Σκηνή ΕΛΣΚΠΙΣΝμουσικήσυναυλία\nΗμερομηνία: Δευτέρα 31 Ιανουαρίου 2022\nΧώρος: Εναλλακτική Σκηνή, στο κτίριο της Εθνικής Λυρικής Σκηνής στο Κέντρο Πολιτισμού Ίδρυμα Σταύρος Νιάρχος\nΣημεία Προπώλησης: online στο ticketservices.gr, τηλεφωνικά στο 2107234567και στο εκδοτήριο της Ticket Services, Πανεπιστημίου 39\nΠληροφορίες Χώρου: Εναλλακτική Σκηνή, στο κτίριο της Εθνικής Λυρικής Σκηνής στο Κέντρο Πολιτισμού Ίδρυμα Σταύρος Νιάρχος, Λεωφ. Συγγρού 364, Καλλιθέα


Ο Κότρωνας γιόρτασε τον πολιούχο του Άγιο Χαράλαμπο!\nΗ γιορτή της Υπαπαντής στο Βυζαντινό Μυστρά!\nΤρισάγιο από τον Μητροπολίτη Μάνης για τον ήρωα των Ιμίων Παναγιώτη Βλαχάκο\nΤο Γύθειο γιορτάζει την πολιούχο του!\nΗ γιορτή των Τριών Ιεραρχών στη Μάνη\nΈφυγε από τη ζωή ο Αρχιμανδρίτης Δημήτριος Κουβαράκης\nΟ Δαφνιώτης Επισκόπος Τολιάρας και Νοτίου Μαδαγασκάρης τιμήθηκε στον τόπο καταγωγής του!\nΜητροπολίτης Ευστάθιος: Η Συμφωνία των Πρεσπών δεν είναι καλή για την Ελλάδα!\nΤο Ιερό Λείψανο του Αγίου Λουκά του Ιατρού στο Γύθειο\nΟ Πατριάρχης Αλεξανδρείας τίμησε τον Μητροπολίτη Ευστάθιο!


Ανοικτές πόρτες από Αυγουστή: «Έφυγα σαν φίλος από ΑΕΚ και ΑΠΟΕΛ» | Goal News Cy\nΑ' ΚΑΤΗΓΟΡΙΑΑΕΚ ΛΑΡΝΑΚΑΣΑνοικτές πόρτες από Αυγουστή: «Έφυγα σαν φίλος από ΑΕΚ και ΑΠΟΕΛ»\nΑνοικτές πόρτες από Αυγουστή: «Έφυγα σαν φίλος από ΑΕΚ και ΑΠΟΕΛ»\nΑνοικτό το ενδεχόμενο επιστροφής στον Απόλλωνα στο μέλλον, αλλά και το να εργαστεί σε άλλες κυπριακές ομάδες άφησε ο Σωφρόνης Αυγουστή. Στην πρώτη του συνέντευξη μετά το διαζύγιο με τον Απόλλωνα ο Κύπριος τεχνικός ανέφερε ότι προτεραιότητα του αυτή την στιγμή είναι να ξεκουραστεί και να απολαύσει οικογενειακές στιγμές, ενώ τόνισε πως απ’ όσες ομάδες αποχώρησε ως τερματοφύλακας έφυγε ως φίλος.\nΝα περιμένουμε σύντομα τον Σωφρόνη στους πάγκους; Ακούστηκε ότι δέχθηκες πρόταση από τον Άρη Θεσσαλονίκης: «Αυτή την στιγμή το πρώτο πράγμα είναι να χαλαρώσω, να ξεκουραστώ, να είμαι πιο κοντά στην οικογένεια μου και στα παιδιά μου. Είναι ένα σημαντικό κομμάτι, να καθαρίσει το μυαλό γιατί το τελευταίο διάστημα όταν είσαι φορτισμένος κάνεις και λάθη».\nΔιαβάστε επίσης: Σωφρόνης: «Η πρώτη μέρα με πείραξε πολύ, δύσκολα σήμερα στο Κολόσσι»\nΑν θα δούλευε σε άλλη κυπριακή ομάδα: «Πάρτε για παράδειγμα τον Σατσιά. Είναι ένας δηλωμένος ΑΠΟΕΛίστας, όμως αν πάει στον Απόλλωνα ή στην Ομόνοια θα δουλέψει απόλυτα επαγγελματικά. Έτσι είναι το ποδόσφαιρο. Επειδή έφυγα τρεις φορές από τον Απόλλωνα, όλες τις φορές έφυγα φίλος. Και από την ΑΕΚ έφυγα φίλος. Και από τον ΑΠΟΕΛ δεν θα ξεχάσω ότι με πήρε ο Γιοβάνοβιτς τηλέφωνο και μου ζήτησε να μείνω, έστω και αν δεν έπαιξα. Στη δουλειά έτσι πρέπει να είσαι. Απλά δεν μου αρέσει να χάνω. Στη δουλειά και με τον γιό μου να παίζω δεν μου αρέσει να χάνω. Αλίμονο να τσακωθούμε με Κίρζη και Κονναφή. Συζητήσαμε και φύγαμε σαν φίλοι. Είναι σεβαστή η απόφαση, έτσι είναι το ποδόσφαιρο, βλέπουμε μπροστά».\nΔιαβάστε επίσης: Σωφρόνης: «100% δική μου επιλογή. Θα τον δείτε μαζί με τον Σελάγια…»\nΓια την Εθνική Κύπρου: «Μεγάλο κεφάλαιο, υπάρχει εξαιρετικό υλικό. Από την στιγμή που υπάρχουν παίκτες που παίζουν στην Ευρώπη είναι σημαντικό. Υπάρχουν και παίκτες που παίζουν ευρωπαϊκά με τον Απόλλωνα, τον ΑΠΟΕΛ, την ΑΕΚ και την ΑΕΛ. Αυτό δίνει δυναμική να βλέπουμε τους αντιπάλους στα ίσα».\nΒίντεο: Η απονομή στον πρωταθλητή Απόλλωνα και στο φλεγόμενο Τσίρειο


Αυτά αναφέρει σε συνέντευξή του στην ηλεκτρονική μας εφημερίδα www.paideia-news.com ο Διευθυντής της Μέσης Τεχνικής και Επαγγελματικής Εκπαίδευσης του Υπουργείου Παιδείας και Πολιτισμού Ηλίας Μαρκάτζιης. Η αναφορά του κ. Μαρκάτζιη για τις Εσπερινές Τεχνικές Σχολές ακολουθεί:\nΗ Εσπερινή Τεχνική Σχολή\n«Η Εσπερινή Τεχνική Σχολή προσφέρει το ίδιο ακριβώς πρόγραμμα με εκείνη του πρωινής. Με τη διαφορά ότι η φοίτηση, αντί για 3 χρόνια ολοκληρώνεται σε 4 χρόνια. Καλύπτεται όλο το αναλυτικό πρόγραμμα, αλλά επειδή είναι λιγότερες οι περίοδοι ημερησίως, υπάρχει και το τέταρτο έτος.\nΟι ενήλικες που μπαίνουν στην εσπερινή Τεχνική Σχολή έχουν όλα τα δικαιώματα που έχει ένα παιδί που τελειώνει την πρωινή φοίτηση της Τεχνικής. Δηλαδή έχει ένα ισότιμο απολυτήριο με το Λύκειο, μπορεί να παρακαθίσει σε εξετάσεις και να πάρει θέση στα πανεπιστήμια.\nΗ Εσπερινή Σχολή Λευκωσίας λειτουργεί στην Α΄ Τεχνική Σχολή και τ’ αποτελέσματα είναι πολύ ενθαρρυντικά. Έχουμε ανθρώπους που έφυγαν από τις σκαλωσιές και μέσω της Εσπερινής Τεχνικής έκατσαν στα θρανία του Πανεπιστημίου για να σπουδάσουν αρχιτέκτονες. Έχουμε ανθρώπους, που μετά από κάποια χρόνια αντιλήφθηκαν ότι κακώς εγκατέλειψαν το σχολείο τους και επιστρέφουν. Έχουμε ανθρώπους, που θέλουν να προχωρήσουν στην καριέρα τους και να πάρουν κάποια προαγωγή και έρχονται στην Εσπερινή.\nΔεύτερης ευκαιρίας σχολεία\nΗ Ευρωπαϊκή Ένωση δίνει τεράστια σημασία σε τέτοιου είδους σχολές και τις ονομάζει δεύτερης ευκαιρίας σχολεία. Μπορούμε να πούμε ότι είναι τα καλύτερα παραδείγματα για τη δια βίου εκπαίδευση.\nΠριν από λίγες μέρες το υπουργικό Συμβούλιο αποφάσισε την ίδρυση μιας νέας Εσπερινής Τεχνικής Σχολής στη Λεμεσό, που θα εδρεύει στην Α΄ Τεχνική Λεμεσού. Βέβαια αξιοποιούνται οι εγκαταστάσεις τόσο της Β΄ Τεχνικής όσο και της Γ΄ Τεχνικής για τα ξενοδοχειακά.\nΘα ξεκινήσουμε τη λειτουργία της νέας Εσπερινής Τεχνικής Λεμεσού από τα μέσα Ιανουαρίου και στόχος είναι να γίνουν τέσσερα τμήματα: Μηχανολογία, Ηλεκτρολογία, Δομικά και Ξενοδοχειακά. Μόλις γίνουν αυτά τα Τμήματα θα ξεκινήσουμε τα μαθήματα. Για να καλύψουμε το χαμένο χρόνο θα κάνουμε κάποιες επιπλέον ώρες την εβδομάδα και θ’ αξιοποιήσουμε και το χρόνο του Ιουνίου για να καλύψουμε το χρόνο του πρώτου έτους.\nΤο όραμά μας είναι να έχουμε μια Εσπερινή Σχολή σε κάθε πόλη».


Alcatel 3L 2020 - Page 7 - Alcatel - myPhone\nΔημ. August 10, 2021\nΈλα ρε κινηταρα.στο ίδιο τραπέζι ο ανιψιός μου με Poco f2 pro δεν είχε σημα κινητης.ιδια εταιρια.αναγκαστηκε και μίλησε άνετα με το l.\nΤα ίδια έλεγα πέρσυ με το Alcatel 3x 2019 που είχα σήμα και 3 redmi στο ίδιο σημείο με την ίδια εταιρία δεν είχαν και τους έδινα hot spot και κάποιοι έλεγαν ότι ήταν ελαττωματικά και τα 3 redmi :lol: . Εννοείται ότι δεν υπάρχει ποιοτική σύγκριση της TCL και της Xiaomi. Οι συσκευές της TCL είναι κλάσεις πιο πάνω σε ποιότητα κατασκευής και εμπειρία χρήσης.\nΠαιδιά να ρωτήσω κάτι, η κινητάρα μας έχει gorilla glass ή κάτι ανάλογο; Έχω ένα tempered glass που είχα βάλει, αλλά ράγισε λίγο και θέλω να το βγάλω...Να βρω άλλο πρώτα ή λέτε ότι είναι αρκετά ασφαλές; Ευχαριστώ!\n1 minute ago, camerakias said:\nΑν δεν είσαι ιδιαίτερα προσεχτικός με τη συσκευή, θα σου συνιστούσα να το βγάλεις αφού σου έρθει το καινούργιο tempered glass. Αν είναι να γίνει το κακό, δε σε σώζει το όποιο gorilla glass.\nΕγώ στο 3x 2019 δεν του έχω τίποτε. Έχει φάει τούμπες και τις προάλλες στην παραλία έπεσε ένα τεράστιο βότσαλο πάνω στην οθόνη από απόσταση μισό μέτρο και δεν έπαθε τίποτε. Σκυλιά πραγματικά τα Alcatel.\nΧμ,σα να έχεις δίκιο.Μωρε είμαι προσεκτικός αλλά μια στο τόσο θα πέσει κάποια στιγμή... Ευχαριστώ!\nΌντως είναι σκυλί...Δεν καταλαβαίνει τίποτα! Αλλά ναι,θα του βρω άλλο tempered glass να 'μαι ήσυχος! Εξάλλου αν είναι καινούριο το glass δεν χάνει καθόλου σε αίσθηση και ομορφιά το τηλεφωνακι μας!\n12 minutes ago, snapp said:\nΕκτιμώ ότι είναι θέμα τύχης... έχω δει πολλούς να κακομεταχειρίζονται μια συσκευή και να μη παθαίνει τίποτα, και έχω δει άλλους να τους πέφτει (η ίδια συσκευή) μια φορά κάτω και να σπάει η οθόνη.\n3 hours ago, camerakias said:\nΔεν νομίζω ότι έχει κάποιου είδους προστασία.αν θέλεις βάλε άλλο tempered glass.εγω προσωπικά είμαι πολύ τυχερός.εδω και έξι εφτά χρόνια δεν τους βάζω κάτι και παρόλα αυτά δεν μου έχει σπάσει ποτέ η οθόνη με άπειρες τούμπες.\nΠαίδες η αναβάθμιση που λάβαμε σήμερα 10-11 περί τίνος πρόκειται;\nΛογικά ενημέρωση ασφαλείας είναι.\nOn 5/11/2021 at 10:23 ΠΜ, camerakias said: